sagorsarker/bangla-wikipedia huggingface dataset:
বিশ্ব ফার্নান্দো

মুথুথান্থরিগ বিশ্ব থিলিনা ফার্নান্দো (; জন্ম: ১৮ সেপ্টেম্বর, ১৯৯১) কলম্বোয় জন্মগ্রহণকারী শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ বোলার হিসেবে ভূমিকা রাখছেন। ডানহাতে ব্যাটিংয়ের পাশাপাশি বামহাতে মিডিয়াম-ফাস্ট বোলিংয়ে পারদর্শী তিনি। ঘরোয়া প্রথম-শ্রেণীর ক্রিকেটে ব্লুমফিল্ড ক্রিকেট ও অ্যাথলেটিক ক্লাবের পক্ষে খেলছেন বিশ্ব ফার্নান্দো। এরপূর্বে মোরাতুয়া স্পোর্টস ক্লাব, শ্রীলঙ্কা এ দল, শ্রীলঙ্কা এ এমার্জিং প্লেয়ার্স ও শ্রীলঙ্কা ক্রিকেট ডেভেলপম্যান্ট একাদশের প্রতিনিধিত্ব করেন।
মোরাতুয়ার সেন্ট সেবাস্টিয়ান্স কলেজে অধ্যয়ণ করেন তিনি। ১৮ জানুয়ারি, ২০১২ তারিখে কলম্বোয় কোল্টস ক্রিকেট ক্লাবের বিপক্ষে প্রথম-শ্রেণীর ক্রিকেটে অভিষেক ঘটে তার। প্রথম মৌসুমেই ২৬ উইকেট দখল করে তিনি সংশ্লিষ্ট সকলের নজর কাড়তে সক্ষম হন। এরফলে ২০১৪ সালে সংযুক্ত আরব আমিরাতে অনুষ্ঠিত টেস্ট সিরিজে খেলার জন্য শ্রীলঙ্কা দলের সদস্যরূপে তাকে নেয়া হয়। এরপূর্বে তিনি বাংলাদেশ সফরেও দলের সদস্য ছিলেন। কিন্তু উভয় ক্ষেত্রেই তার আন্তর্জাতিক ক্রিকেটে অভিষেক ঘটেনি। এরপর সফরকারী ইংল্যান্ড এ দলের বিপক্ষে খেলেন। ২০১৪-১৫ মৌসুমে প্রিমিয়ার লিগের প্রতিযোগিতায় ২১.৯৭ গড়ে ৪০ উইকেট দখল করে পুনরায় জাতীয় দলে ডাক পান।
আগস্ট, ২০১৫ সালে সফরকারী ভারতীয় একাদশের বিপক্ষে আর. প্রেমাদাসা স্টেডিয়ামে অনুষ্ঠিত প্রস্তুতিমূলক খেলায় শ্রীলঙ্কা বোর্ড সভাপতি একাদশের সদস্য হিসেবে অংশগ্রহণ করেন বিশ্ব ফার্নান্দো। ঐ খেলাটি ড্রয়ে পরিণত হয়। এরপূর্বে ৭ আগস্ট, ২০১৫ তারিখে ভারত ক্রিকেট দলের বিপক্ষে টেস্ট খেলার জন্য ১৫-সদস্যের শ্রীলঙ্কা দলের সদস্য হিসেবে তাকে অন্তর্ভুক্ত করা হয়।
হারবার্ট হোপ রিসলে

স্যার হারবার্ট হোপ রিসলে কেসিআইই সিএসআই (৪ জানুয়ারি, ১৮৫১ –৩০ সেপ্টেম্বর, ১৯১১) ছিলেন একজন ব্রিটিশ জনপরিসংখ্যানবিদ ও ঔপনিবেশিক প্রশাসক এবং ইন্ডিয়ান সিভিল সার্ভিসের এক সদস্য যিনি বেঙ্গল প্রেসিডেন্সির বিভিন্ন উপজাতি ও জাতিগুলির উপর বিস্তারিত গবেষণা চালিয়েছিলেন। তিনি ব্রিটিশ ভারতের ১৯০১ সালের জনগণনার দায়িত্বে ছিলেন। উক্ত জনগণনার সময় দেশের সামগ্রিক হিন্দু জনসংখ্যার জাতিব্যবস্থার আনুষ্ঠানিক ব্যবহারের জন্য খ্যাতি লাভ করেন। তিনি বিজ্ঞানসম্মত জাতিবাদের বিরোধী ছিলেন। তিনি নাকের দৈর্ঘ্য ও প্রস্থের অনুপাতের ভিত্তিতে ভারতীয়দের আর্য ও দ্রাবিড় গোষ্ঠী এবং সাতটি জাতিতে ভাগ করেন।
১৮৫১ সালে ইংল্যান্ডের বাকিংহামশায়ারে রিসলের জন্ম। তিনি অক্সফোর্ড বিশ্ববিদ্যালয়ের নিউ কলেজে পড়াশোনা করেন। পরে তিনি ইন্ডিয়ান সিভিল সার্ভিসে (আইসিএস) যোগ দেন। প্রথম দিকে তিনি বাংলায় কর্মরত ছিলেন। বাংলাতে স্বদেশী আন্দোলনের মূলচ্ছেদ করতে, ছাত্রদের রাজনীতি হতে দূরে রাখতে, সেই মর্মে সার্কুলার জারি করেন যা রিসলে সার্কুলার নামে পরিচিত ছিল। এখানে তার কাজ ছিল পরিসংখ্যান ও জনপরিসংখ্যানগত গবেষণা। পরে নৃতত্ত্ব বিষয়ে তার আগ্রহ জাগে। নতুন বিষয় নিয়ে পড়াশোনা করার সিদ্ধান্ত নেওয়ার ফলে প্রথম দিকে তার পদোন্নতি রুদ্ধ হয়েছিল। কিন্তু পরে তিনি ভারতের সেনসাস কমিশনার নিযুক্ত হয়েছিলেন। ১৯১১ সালে মৃত্যুর কিছুকাল আগে তিনি লন্ডনের ইন্ডিয়া অফিসে পার্মানেন্ট সেক্রেটারি হয়েছিলেন। এর মধ্যে তিনি ভারতীয় জনগোষ্ঠীগুলি সম্পর্কে একাধিক গবেষণা চালান। এগুলির ভিত্তি ছিল সেই ধারণাগুলি যা আজ বৈজ্ঞানিক জাতিবাদের ভিত্তি। তিনি ব্যবহারিক ক্ষেত্রে কাজের মূল্য এবং মানুষের শরীরের অঙ্গপ্রত্যঙ্গ মাপজোক করে তার বিবরণ লিখে রাখার উপর গুরুত্ব দিতে। তার সমসাময়িককালে ভারততত্ত্ববিদরা প্রাচীন গ্রন্থ বা লোককথার ভিত্তিতে যে গবেষণা চালাতেন, তাকে তিনি গুরুত্ব দিতেন না।
স্বদেশে বিভিন্ন সম্মানে সম্মানিত হয়েছিলেন রিসলে। তাকে নাইটহুড দেওয়া হয়েছিল। এছাড়া তিনি রয়্যাল অ্যানথ্রোপোলজিক্যাল ইনস্টিটিউটের প্রেসিডেন্ট হয়েছিলেন।
টীকা
সূত্র
জন ডিউজ

জন গর্ডন ডিউজ (; জন্ম: ১১ অক্টোবর, ১৯২৬ - মৃত্যু: ১২ মে, ২০১৫) চেশায়ারের ল্যাচফোর্ডে জন্মগ্রহণকারী ইংরেজ আন্তর্জাতিক ক্রিকেটার ছিলেন। ১৯৪৮ থেকে ১৯৫০ সাল পর্যন্ত ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে কেমব্রিজ বিশ্ববিদ্যালয় ও কাউন্টি ক্রিকেটে মিডলসেক্সের প্রতিনিধিত্ব করেছেন জন ডিউজ।
১৯৪৫ সালে লর্ডসে অস্ট্রেলিয়ার বিপক্ষে তৃতীয় ভিক্টরি টেস্টে ইংল্যান্ড দলের পক্ষে খেলেন। ঐ খেলায় অংশগ্রহণের মাধ্যমে তার প্রথম-শ্রেণীর ক্রিকেটে অভিষেক ঘটে। ১৯৪৮ সালে ডোনাল্ড ব্র্যাডম্যানের নেতৃত্বাধীন অপরাজেয় দলের বিপক্ষে তার পূর্ণাঙ্গ টেস্ট অভিষেক হয়। কিন্তু, রে লিন্ডওয়াল ও কিথ মিলারের উদ্বোধনী জুটির বোলিং আক্রমণে তাকে রান সংগ্রহ করতে বেশ বেগ পেতে হয়।
১৯৫০ সালের গ্রীষ্মে ওয়েস্ট ইন্ডিজের বিপক্ষে দুই টেস্টের সিরিজে অংশগ্রহণ করেন। সনি রামাদিন ও আল্ফ ভ্যালেন্টাইনের স্পিন বোলিং মোকাবেলা করে ৬৭ রান তোলেন। ১৯৫০-৫১ মৌসুমে অস্ট্রেলিয়া সফরে খেলার জন্য মনোনীত হন ও দুই টেস্টে খেলেন। কিন্তু সবগুলো টেস্টের মাত্র তিন ইনিংসে দুই অঙ্কের ঘরে পৌঁছেন ও কেবলমাত্র একবার পঞ্চাশের কোটা অতিক্রম করতে সক্ষমতা দেখান। অস্ট্রেলিয়া সফর শেষে তিনি তেমন সফলতা পাননি।
১৯৪৯ মৌসুমে এসেক্সের বিপক্ষে হুবার্ট ডগার্টের সাথে ৪২৯ রানের নিরবচ্ছিন্ন জুটি গড়ে রেকর্ড গড়েন। ১৯৫০ মৌসুমে সফরকারী ওয়েস্ট ইন্ডিজের বিপক্ষে কেমব্রিজের পক্ষে ডেভিড শেফার্ডের সাথে প্রথম উইকেটে ৩৪৩ রানের জুটি গড়েন। ঐ মৌসুমে ডিউজের স্বর্ণালী মৌসুম ছিল। সমগ্র মৌসুমে ৫৯.৩১ গড়ে নয় সেঞ্চুরিসহ ২,৪৩২ রান তোলেন।
খেলোয়াড়ী জীবন থেকে অবসর নেয়ার পর তিনি শিক্ষকতা পেশায় চলে যান। টনব্রিজ স্কুল ও রাগবি স্কুলের শিক্ষক ছিলেন। এরপর ১৯৫৮ থেকে ১৯৬৩ সাল পর্যন্ত সিডনির বার্কার কলেজে প্রধানশিক্ষকের দায়িত্ব পালন করেন। সেখান থেকে হাউজমাস্টার হিসেবে ইংল্যান্ডে ফিরে যান ও ডালউইচ কলেজ থেকে ১৯৮৭ সালে অবসর নেন। তার পুত্র অ্যান্থনি (জিম) ১৯৭৮ ও ১৯৭৯ সালে কেমব্রিজ বিশ্ববিদ্যালয়ের পক্ষে প্রথম-শ্রেণীর ক্রিকেটে অংশ নিয়েছেন। ১২ মে, ২০১৫ তারিখে ৮৮ বছর বয়সে তার দেহাবসান ঘটে।
২০১৫ নিউজিল্যান্ড ক্রিকেট দলের জিম্বাবুয়ে সফর

নিউজিল্যান্ড ক্রিকেট দল পূর্ব-নির্ধারিত সময়সূচী মোতাবেক ২ থেকে ৯ আগস্ট, ২০১৫ তারিখ পর্যন্ত জিম্বাবুয়ে সফর করে। এ সফরে দলটি তিনটি একদিনের আন্তর্জাতিক ও একটি টুয়েন্টি২০ আন্তর্জাতিকে জিম্বাবুয়ে ক্রিকেট দলের বিপক্ষে প্রতিদ্বন্দ্বিতায় অবতীর্ণ হয়। প্রথম একদিনের আন্তর্জাতিকে নিউজিল্যান্ডের খেলোয়াড়গণ অটিয়ারোয়া নামধারণ করেন। এ মাওরি নামটি মাওরি ভাষা সপ্তাহ উদ্‌যাপন উপলক্ষে পালন করা হয়।
বাংলাদেশে বন্যা

বাংলাদেশের অবস্থান গাঙ্গেয় ব-দ্বীপ এলাকায় হওয়ায় এবং বাংলাদেশের উপর দিয়ে বঙ্গোপসাগরে প্রবাহিত বিভিন্ন উপনদীর কারণে বাংলাদেশে প্রতি বছরই বর্ষাকালে ছোট থেকে মাঝারি আকারের বন্যা হয়ে থাকে।
সাধারণত বছরের মার্চ থেকে সেপ্টেম্বর মাস বাংলাদেশে বর্ষা ঋতু। এ সময়ের মধ্যে বাংলাদেশের প্রধান নদী ও উপনদীগুলো হিমালয়ের বরফগলা ও বৃষ্টির পানিতে তুলনামূলকভাবে পানির উচ্চ প্রবাহে প্রবাহিত হয় এবং বাংলাদেশ বন্যায় প্লাবিত হয়।
ভৌগোলিক অবস্থান, ভূতাত্তিক গঠন ও জনসংখ্যার ঘনত্বের কারণে বাংলাদেশ বিশ্বের সবচেয়ে দুর্যোগপ্রবণ দেশগুলোর মধ্যে অন্যতম। বাংলাদেশ নদীমাতৃক দেশ। বাংলাদেশের মধ্যে দিয়ে ছোট বড় প্রায় ২৩০ টি নদী বয়ে গেছে। মূলত এজন্যই অন্যান্য প্রাকৃতিক দুর্যোগের তুলনায় বাংলাদেশে বন্যার প্রকোপ বেশি।
বন্যা সাধারণত মৌসুমী ঋতুতে হয়ে থাকে (জুন থেকে সেপ্টেম্বর)। প্রতিবছর বাংলাদেশের প্রায় ২৬,০০০ বর্গ কিলোমিটার এলাকা (১৮%) বন্যায় প্লাবিত হয়। অতীতে বন্যা বাংলাদেশে ধ্বংসযজ্ঞ চালিয়েছে বিশেষ করে ১৯৬৬, ১৯৮৮, ১৯৯৮, ২০০৪, ২০০৮, ২০১৭, ২০২২ ও ২০২৪ সালে। অর্থ্যাৎ দেখা যায়,২০০০ সালের পূর্ব পর্যন্ত প্রতি ১০ বছর পর বাংলাদেশে একটি বড় বন্যা হয়ে ছিল।
বিশ্বের স্বল্পোন্নত দেশগুলোর মধ্যে বাংলাদেশে ১৯৮৮, ১৯৯১ ১৯৯৮, ২০২২ ও ২০২৪ সালে ব্যাপক ধ্বংসাত্মক বন্যা হয়।
দুর্ধরা

দুর্ধরা () মৌর্য্য সম্রাট চন্দ্রগুপ্ত মৌর্য্যের পত্নী ছিলেন। জৈন উৎস অনুসারে, তিনি দ্বিতীয় মৌর্য্য সম্রাট বিন্দুসারের মাতা ছিলেন।
মৌর্য্য সম্রাট চন্দ্রগুপ্ত মৌর্য্যের পত্নী দুর্ধরা কেষ্ণক নামক এক পুত্রসন্তানের জন্ম দেন, কিন্তু জন্মের তিন দিনের মধ্যেই তার মৃত্যু ঘটে। জৈন প্রবাদানুসারে, চন্দ্রগুপ্ত মৌর্য্যের উপদেষ্টা চাণক্য শত্রু দ্বারা বিষপ্রয়োগে হত্যা করার চেষ্টার বিরুদ্ধে শারীরিক প্রতিষেধক তৈরী করার উদ্দেশ্যে প্রতিদিন চন্দ্রগুপ্ত মৌর্য্যকে তার অজান্তে অল্প মাত্রায় বিষ পান করাতেন। একদিন চন্দ্রগুপ্ত মৌর্য্য তার বিষযুক্ত খাবার অন্তঃসত্ত্বা দুর্ধরার সঙ্গে ভাগ করে খেলে, দুর্ধরার মৃত্যু হয়। তার সন্তানকে বাঁচাতে চাণক্য সদ্যমৃত দুর্ধরার পেট কেটে তাকে বের করে আনেন। এই সন্তান পরবর্তীকালে বিন্দুসার নামে পরিচিত হন এবং দ্বিতীয় মৌর্য্য সম্রাট হিসেবে সিংহাসনে আরোহণ করেন।
গুণবতী রেলওয়ে স্টেশন

গুণবতী রেলওয়ে স্টেশন বাংলাদেশের কুমিল্লা জেলার চৌদ্দগ্রাম উপজেলার গুণবতী ইউনিয়নের প্রাণকেন্দ্র গুণবতী বাজারে অবস্থিত একটি রেলওয়ে স্টেশন। এই স্টেশনের সংলগ্নে রয়েছে ঢাকাতিয়া নদীর খন্ডাংশ। বর্ষা মৌসুমে এই স্টেশন সংলগ্ন নৌকাঘাট হতে ভ্রমণ পিপাসু মানুষজন প্রাকৃতিক সৌন্দর্য উপভোগ করতে পারে অতিসহজে। এই স্টেশন সংলগ্ন বাজারে রয়েছে ১টি সরকারী ও ৫ টি প্রাইভেট ব্যাংক। এছাড়াও, রয়েছে অসংখ্যা নানাবিধ ব্যবসায়িক প্রতিষ্ঠান। ref></ref> স্টেশনটি গুনবতী-কুমিল্লা রেল লাইন দ্বারা ঢাকার সাথে সংযুক্ত ও গুণবতী-ফেনী লাইন দ্বারা চট্টগ্রামের সাথে সংযুক্ত।
ক্রিস্টোফার এ. পিসারাইডস

ক্রিস্টোফার এ. পিসারাইডস (, , জন্ম: ২০ ফেব্রুয়ারি ১৯৪৮) গ্রীক সাইপ্রাসে জন্মগ্রহণকারী ব্রিটিশ অর্থনীতিবিদ। তিনি লন্ডন স্কুল অফ ইকোনমিক্স এর অর্থনীতি ও রাষ্ট্রবিজ্ঞান প্রফেসর। তিনি ২০১০ সালে ডেল টমাস মর্টেনসেন ও পিটার আর্থার ডায়মন্ড এর সাথে মিলে যৌথভাবে অর্থনীতিতে নোবেল পুরস্কার লাভ করেন।
পিসারাইডস সাই্প্রাসের আগরোজ গ্রামে (একটি গ্রিক-সাইপ্রিয়ট পরিবারে) জন্মগ্রহণ করেন। তিনি একজন ইস্টার্ন অর্থডক্স খ্রিস্টান। তিনি এসেক্স বিশ্ববিদ্যালয় থেকে ১৯৭০ সালে অর্থনীতিতে বি.এ. এবং ১৯৭১ সালে এম.এ. ডিগ্রী সম্পন্ন করেন। তিনি লন্ডন স্কুল অফ ইকোনমিক্স থেকে ১৯৭৩ সালে অর্থনীতিবিদ Michio Morishima এর তত্ত্বাবধানে "ত্রুটিপূর্ণ তথ্য দিয়ে বাজারের স্বতন্ত্র বিহেভিয়ার" শিরোনামে গবেষণার উপর পি.এইচ.ডি. অর্জন করেন।
১৯৭৬ সালে পিসারাইডস লন্ডন স্কুল অফ ইকোনমিক্স-এ অর্থনীতির প্রফেসর হিসাবে যোগ দেন। এবং সেন্টার ফর মাইক্রোইকোনমিক্স এর চেয়ারম্যান নির্বাচিত হন।
তালহা জুবায়ের

তালহা জুবায়ের (জন্ম: ১০ ডিসেম্বর, ১৯৮৫) ফরিদপুরে জন্মগ্রহণকারী বাংলাদেশের আন্তর্জাতিক ক্রিকেটার। ২০০২ থেকে ২০০৪ সাল পর্যন্ত সময়কালে বাংলাদেশ ক্রিকেট দলের অন্যতম সদস্য ছিলেন তিনি। ডানহাতে ব্যাটিংয়ের পাশাপাশি ডানহাতি মিডিয়াম বোলিংয়ে পারদর্শী তিনি। ঘরোয়া প্রথম-শ্রেণীর ক্রিকেটে মধ্যাঞ্চল ও ঢাকা মেট্রোপলিসের সদস্য ছিলেন তিনি।
সমগ্র খেলোয়াড়ী জীবনে ৭ টেস্টে অংশগ্রহণের সুযোগ পেয়েছেন। ২১ জুলাই, ২০০২ তারিখে কলম্বোয় শ্রীলঙ্কার বিপক্ষে তার টেস্ট অভিষেক ঘটে। ১৬ বছর ২২৩ দিন বয়সে নতুন বল নিয়ে বাংলাদেশের বোলিং আক্রমণে নেতৃত্ব দেন জুবায়ের। প্রথম স্পেলেই তিনি মারভান আতাপাত্তু ও মাহেলা জয়াবর্ধনেকে আউট করেন। তা স্বত্ত্বেও বাংলাদেশ দল ঐ খেলায় প্রভাববিস্তার করতে পারেনি। এছাড়াও ৬টি একদিনের আন্তর্জাতিকে বাংলাদেশ দলের প্রতিনিধিত্ব করেন। ২৩ সেপ্টেম্বর, ২০০২ তারিখে কলম্বোয় নিউজিল্যান্ডের বিপক্ষে তার একদিনের আন্তর্জাতিকে অভিষেক হয়। নিজস্ব দ্বিতীয় একদিনের আন্তর্জাতিকে দক্ষিণ আফ্রিকার বিপক্ষে ৪ উইকেট সংগ্রহ করেন। তখন থেকেই তাকে বাংলাদেশের উদীয়মান ফাস্ট-বোলার হিসেবে বিবেচনা করা হচ্ছিল। কিন্তু, নিয়মিতভাবে তালহা’র আঘাতপ্রাপ্তি তার নিত্যসঙ্গী ছিল। এমনকি ২০০৩ সালের ক্রিকেট বিশ্বকাপ থেকেও তাকে দেশে ফিরে আসতে হয়েছে। দক্ষিণ আফ্রিকায় অনুষ্ঠিত ঐ বিশ্বকাপের দুই বছর পর ডিসেম্বর, ২০০৪ সালে ভারতের বিপক্ষে খেলার জন্য দলে পুনরায় অন্তর্ভুক্ত হন। কিন্তু ইনিংসে কোন উইকেট লাভে ব্যর্থ হওয়ায় তাকে দ্রুত দল থেকে বাদ দেয়া হয়। বাংলাদেশ দলের তৎকালীন ওয়েস্ট ইন্ডিয়ান বোলিং কোচ অ্যান্ডি রবার্টস মাশরাফি মর্তুজা’র পাশাপাশি তাকেও প্রতিশ্রুতিশীল ফাস্ট-বোলার হিসেবে চিহ্নিত করেছিলেন। কিন্তু তিনি ঐ ধারা অব্যাহত রাখতে পারেননি। দীর্ঘদিন ধরে জাতীয় দল থেকে বাদ পরা স্বত্ত্বেও ঘরোয়া ক্রিকেটে নিজেকে মেলে ধরতে সক্ষমতা দেখিয়েছেন।
বেন হুইলার

বেন ম্যাথু হুইলার (; জন্ম: ১০ নভেম্বর, ১৯৯১) মার্লবোরার ব্লেনহেইম এলাকায় জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে সেন্ট্রাল ডিস্ট্রিক্টসের প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি বামহাতে মিডিয়াম-ফাস্ট বোলিং করে থাকেন বেন হুইলার।
ক্যান্টারবারি উইজার্ডের সাবেক সদস্য রে ডোকার সম্পর্কে তার দাদা। এছাড়াও ছোট ভাই জো হুইলার ওতাগো হাইল্যান্ডার্স লকের পক্ষে খেলেছেন।
প্লাঙ্কেট শিল্ডে সেন্ট্রাল ডিস্ট্রিক্টস স্ট্যাগস ও হক কাপে মার্লবোরার পক্ষে খেলে থাকেন। ২০১০ সালে আইসিসি অনূর্ধ্ব-১৯ ক্রিকেট বিশ্বকাপে নিউজিল্যান্ড দলের সদস্য ছিলেন।
২০১৫ সালের ক্রিকেট বিশ্বকাপের পর নিউজিল্যান্ডের একদিনের আন্তর্জাতিক দলে খেলার জন্য আমন্ত্রিত হন। ১৪ জুন, ২০১৫ তারিখে স্বাগতিক ইংল্যান্ডের বিপক্ষে ওডিআই সিরিজের তৃতীয় একদিনের আন্তর্জাতিকে অভিষেক ঘটে। খেলায় তিনি ১০ ওভার বোলিং করে ৬৩ রান খরচায় ৩ উইকেট দখল করেন।
লোকেশ রাহুল

কন্নর লোকেশ রাহুল (; জন্ম: ১৮ এপ্রিল, ১৯৯২) কর্ণাটকের ম্যাঙ্গালোরে জন্মগ্রহণকারী ভারতের উদীয়মান ক্রিকেটার। ভারত ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে কর্ণাটকের প্রতিনিধিত্ব করছেন তিনি। দলে তিনি মূলতঃ ডানহাতি ব্যাটসম্যান হিসেবে দায়িত্ব পালন করে থাকেন। পাশাপাশি দলের প্রয়োজনে উইকেটের পিছনেও অবস্থান করেন কেএল রাহুল নামে পরিচিত লোকেশ রাহুল।
২০১০ সালে কর্ণাটকের হয়ে বিজয় হাজারে ট্রফিতে তার ঘরোয়া ক্রিকেট জীবন শুরু হয়। 
২০১০ সালের আইসিসি অনূর্ধ্ব-১৯ ক্রিকেট বিশ্বকাপে ভারত দলের সদস্য ছিলেন। ২০১৩ সালে ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোর দলে খেলেন। ২০১৪ সালে আইপিএলের নিলামে এক কোটি রূপীর বিনিময়ে সানরাইজার্স হায়দ্রাবাদ কর্তৃপক্ষে সাথে চুক্তিবদ্ধ হন তিনি।
২০১৪-১৫ মৌসুমে অস্ট্রেলিয়া সফরে অনুষ্ঠিত বর্ডার-গাভাস্কার সিরিজের মাধ্যমে তার আন্তর্জাতিক ক্রিকেটে অভিষেক ঘটে। ২৬ ডিসেম্বর, ২০১৪ তারিখে মেলবোর্নে অনুষ্ঠিত তৃতীয় টেস্টে স্বাগতিক অস্ট্রেলিয়ার অভিষেক হয়। ঐ টেস্টেই অস্ট্রেলিয়ার পক্ষে জো বার্নসেরও অভিষেক হয়েছিল। কিন্তু উভয় ইনিংসেই আশানুরূপ রান তুলতে পারেননি। সিডনিতে অনুষ্ঠিত নিজস্ব দ্বিতীয় টেস্টে ১১০ রানের মনোজ্ঞ শতক হাঁকান। ঐ টেস্টটি ড্রয়ে পরিণত হয়।
২০১৬ তে জিম্বাবুয়ে সফরে ধোনির নেতৃত্বে তার আন্তর্জাতিক একদিবসীয় অভিষেক হয়। তার একদদিবসীয় রেকর্ড ভালো হলেও ,দক্ষিণ আফ্রিকার বিরুদ্ধে সেরকম সাফল্য পাননি।
রাহুল ২০১৩ সালের ইন্ডিয়ান প্রিমিয়ার লিগ (আইপিএল) আসরে রয়্যাল চ্যালেঞ্জার্স ব্যাঙ্গালোরের (আরসিবি) উইকেট রক্ষক ব্যাটসম্যান হিসেবে তার আইপিএল অভিষেক ঘটে। ২০১৪ সালের আসরে সানরাইজার্স হায়দ্রাবাদ তাকে ১ কোটি রুপী দিয়ে কিনে নেয়। ২০১৬ সালের আসরে তিনি পুনরায় আরসিবিতে ফিরে আসেন। এই মরসুমে তিনি ১৪ ম্যাচে ৩৯৭ রান করে আসরের ১১তম সর্বোচ্চ রান সংগ্রাহক এবং আরসিবির তৃতীয় রান সংগ্রাহক হন। ২০১৬ আইপিএল মৌসুমে তার ক্রীড়া নৈপুণ্যের জন্য ক্রিকইনফো ও ক্রিকবাজের আইপিএল একাদশে উইকেট রক্ষক হিসেবে স্থান করে নেন। রাহুল ২০১৭ মরসুমে কাঁধের আঘাতের কারণে খেলতে পারেননি।
২০২০ সালের আইপিএল আসরে কিংস ইলেভেন পাঞ্জাবের পূর্বের আসরের অধিনায়ক রবিচন্দ্রন অশ্বিন দিল্লি ক্যাপিটালসে চলে যাওয়ায় রাহুল পাঞ্জাবের অধিনায়কত্ব করছেন। ২০২০ সালের ২৪শে সেপ্টেম্বর রয়্যাল চ্যালেঞ্জার্স ব্যাঙ্গালোরের বিরুদ্ধে তিনি ৬৯ বলে অপরাজিত ১৩২ রান করেন। এটি আইপিএলে তার দ্বিতীয় শতক। এই শতক দিয়ে তিনি আইপিএল প্রতিযোগিতায় ভারতীয় খেলোয়াড় হিসেবে এক ম্যাচে সর্বোচ্চ রানের রেকর্ড গড়েন। এছাড়া তিনি আইপিএলে অধিনায়ক হিসেবে এক ম্যাচে সর্বোচ্চ রান করার রেকর্ড গড়েন।
রাহুলের বাবা কেএন লোকেশ এনআইটিকের অধ্যাপক হিসেবে কর্মরত। তিনি সুনীল গাভাস্কারের ভীষণ ভক্ত ছিলেন। তিনি তার সন্তান রাহুলকে গাভাস্কারের পুত্রের নামানুসারে রাখতে চেয়েছিলেন। কিন্তু ভুলবশতঃ গাভাস্করের পুত্রের নাম ছিল রোহন। মা রাজেশ্বরী মাঙ্গালোর বিশ্ববিদ্যালয়ের অধীনে স্নাতক-পূর্ব মহাবিদ্যালয়ে সহযোগী অধ্যাপকের দায়িত্ব পালন করছেন। বিখ্যাত ব্যাটসম্যান রাহুল দ্রাবিড়কে তিনি তার অনুসরণীয় ব্যক্তি হিসেবে বিবেচনা করেন।
মুমিনুন্নিসা সরকারি মহিলা কলেজ

মুমিনুন্নিসা সরকারি মহিলা কলেজ ময়মনসিংহ শহরে অবস্থিত একটি সরকারি কলেজ। শহরের টাউনহলের বিপরীতে এ কলেজটির অবস্থান। কলেজটি ১৯৫৯ সালে প্রতিষ্ঠিত। বৃহত্তর ময়মনসিংহে নারীশিক্ষা বাস্তবায়নে এ কলেজ অতি গুরুত্বপূর্ণ ভূমিকা রাখে।
১৯৫২ সালে বৃহত্তর ময়মনসিংহের নারীশিক্ষাকে বিস্তৃত করা ও পরিবারে শিক্ষিত ও আদর্শ "মা"-এর গুরুত্ব অনুধাবনে তাদের মায়ের এর মৃত্যুর পর বিশিষ্ট সমাজসেবক সুজুতুর রহমান খান, মুজুতুর রহমান খান (এম.আর খান), ফয়েজ উদ্দিন খান ও মফিজ উদ্দিন খান সাহেবদের মাতা মুমিনুন্নিসা খাতুনের নামে এ কলেজ প্রতিষ্ঠা করেন। এম. আর. খান এন্ড কোং ১৯৫২ সালে মুমিনুন্নিসা কলেজের ভূমি ক্রয় করে নিজেদের অর্থায়নে দালান ঘর নির্মাণ পূর্বক প্রথমে অন্যতম পরিচালক ফয়েজ উদ্দিন খান সাহেবের নিজস্ব তত্ত্বাবধানে গার্লস স্কুল হিসেবে এ শিক্ষাপ্রতিষ্ঠানটি পরিচালিত হয়েছিল। এম. আর. খান এন্ড কোং- চার সহোদর ভাইয়ের সমন্বয়ে একটি পার্টনারশিপ কোম্পানি, যা ব্রিটিশ আমল থেকে চা, পাটের ব্যবসাসহ অনেক ব্যবসায় প্রতিষ্ঠিত ছিল। এ কলেজের অবকাঠামোর সিংহভাগ অর্থই এ কোম্পানি প্রদান করে। এম. আর. খান সাহেব নিজ উদ্যোগে বিভিন্ন ধনী ও সমাজসেবক ব্যক্তিগণের নিকট হতেও কলেজের জন্য অর্থ সংগ্রহ করেন।
গণশিক্ষা অধিদপ্তরের পরিচালক মোঃ শামসুল হক ২৯ জুলাই ১৯৫৯ সালে এ কলেজ উদ্বোধন করেন। কলেজের প্রতিষ্ঠাতা প্রিন্সিপাল ছিলেন শিক্ষাবিদ আলহাজ রিয়াজউদ্দিন আহমেদ।
কলেজটিতে বিজ্ঞান শাখা চালু হয় ১৯৬১ সালে। কলেজটি ডিগ্রী কলেজে উন্নীত হয় ১৯৬৩ সালে। ১৯৮০ সালের মার্চে কলেজটি সরকারিকরণ করা হয়। জাতীয় বিশ্ববিদ্যালয়ের অধীনে ১৯৯৮-৯৯ সেশনে ছয়টি বিষয়ে অনার্স কোর্স চালু করা হয়। মাস্টার্স কোর্স শুরু হয় ২০০১-২০০২ সেশনে। উদ্ভিদবিদ্যায় ২০১৩-১৪ সেশনে ও প্রাণিবিদ্যায় অনার্স ২০১৪-১৫ সেশনে চালু হয়।
দু'টি অনুষদে বিভাগের সংখ্যা ১৪ টি। বর্তমানে শিক্ষকের সংখ্যা ৮০ জন। এর মধ্যে ৩ জন অধ্যাপক, সহযোগী অধ্যাপক ১৩ জন, সহকারী অধ্যাপক ২০ জন, প্রভাষক ৩৫ জন, প্রদর্শক ৪ জন এবং একজন করে শরীরচর্চা শিক্ষক, গ্রন্থাগারিক, সহগ্রন্থাগারিক কর্মরত রয়েছেন।
উচ্চ মাধ্যমিকে মানবিক ও বিজ্ঞান শাখায়,স্নাতক (পাস) কোর্সে বিএ, বিএসএস, বিএসসি,স্নাতক (সম্মান) কোর্সে ভূগোল ও পরিবেশ, উদ্ভিদবিদ্যা ও প্রাণিবিদ্যা এবং স্নাতক সম্মান এবং স্নাতকোত্তর কোর্সে বাংলা, ইংরেজি, রাষ্ট্রবিজ্ঞান, সমাজকর্ম, গণিত, ইসলামের ইতিহাস ও সংস্কৃতি, দর্শন ও অর্থনীতি পড়ানো হয়।
ছাত্রীদের আবাসন ব্যবস্থার জন্য দু'টি ছাত্রী হোস্টেল রয়েছে।
সমৃদ্ধ গ্রন্থাগারটিতে পুস্তকসংখ্যা প্রায় ১৬০০০ । 
কলেজটি ১৯৯৭ সালে শ্রেষ্ঠ শিক্ষাপ্রতিষ্ঠান হিসাবে পুরস্কার লাভ করেছিল। ১৯৯৮ সালে কলেজের অধ্যক্ষ শ্রেষ্ঠ শিক্ষাপ্রতিষ্ঠানের সেরা প্রধান হিসাবে পুরস্কার অর্জন করেছিলেন। ময়মনসিংহ মহিলা কলেজের মধ্যে সেরা হিসেবে পরিচিত। ঢাকা বোর্ড কর্তৃক আন্তঃকলেজ ক্রীড়া প্রতিযোগিতায় বিভাগীয় পর্যায়ে ভলিবলে চ্যাম্পিয়ন এবং দ্বৈত ব্যাডমিন্টনে রানার্স-আপ হয় কলেজের মেয়েরা।
পারভেজ রসুল

পারভেজ গোলাম রসুল জারগার (; জন্ম: ১৩ ফেব্রুয়ারি ১৯৮৯) একজন ভারতীয় ক্রিকেটার যিনি একজন অল-রাউন্ডার হিসেবে জম্মু ও কাশ্মীর ক্রিকেট দলের হয়ে প্রতিনিধিত্ব করছেন।
তিনি মূলত একজন ডানহাতি ব্যাটসম্যান এবং ডানহাতি অফব্রেক বোলার হিসেবে খেলে থাকেন। রসুল জম্মু ও কাশ্মীর ক্রিকেট দলের অধিনায়ক এবং ভারত এ দলের একজন নিয়মিত খেলোয়াড়। তিনি ২০১৪ সালের আইপিএলের নিলামে সানরাইজার্স হায়দরাবাদের সাথে বিনিময়ে চুক্তিবন্ধ হন। রসুল জম্মু ও কাশ্মীরের খেলোয়াড় হিসেবে আইপিএলে প্রতিনিধিত্ব করা প্রথম ক্রিকেটার হিসেবে মর্যাদা পান।
তিনি ২০১৩ জিম্বাবুয়ে সফরের জন্য ভারত জাতীয় ক্রিকেট দলে ডাক পান। তিনি বিবেক রাজদানের পরে জম্মু ও কাশ্মীর থেকে ভারত জাতীয় ক্রিকেট দলে সুযোগ পাওয়া ২য় ক্রিকেটার। কিন্তু দুর্ভাগ্যবশত উক্ত সফরে নানাবিধ কারণে কোন খেলায় সুযোগ পাননি।
অবশেষে ১৫ জুন ২০১৪ সালে মিরপুরে বাংলাদেশের বিরুদ্ধে আন্তর্জাতিক ক্রিকেটে আত্মপ্রকাশ করেন; যেখানে তিনি ১০ ওভার বল করে ৬০ রান খরচ করে ২ উইকেট লাভ করেছিলেন।
হযরতপুর ইউনিয়ন

হযরতপুর ইউনিয়ন ঢাকা বিভাগের ঢাকা জেলার অন্তর্গত কেরানীগঞ্জ উপজেলার অধীন কেরানীগঞ্জ মডেল থানার একটি ইউনিয়ন। ইউনিয়নটি ৬ টি মৌজা ও ৩২ টি গ্রাম নিয়ে গঠিত। ইউনিয়নটি ৬ টি মৌজা ও ৩২ টি গ্রাম নিয়ে গঠিত।
আয়তন ৪,১৬১ একর। ১৬.৮৩ বর্গ কিঃ মিঃ
খানার সংখ্যা- ৭,৪৮৮।
লোকসংখা- ৩৩,০৬৯ জন (২০১১ আদম শুমারি অনুযায়ী)।
পুরুষ- ১৬,৩২০ জন।
মহিলা- ১৬,৭৪৯ জন
গ্রামের সংখ্যা- ২৯ টি।
মৌজার সংখ্যা- ৬ টি।
হযরতপুর ইউনিয়নে শিক্ষার হার- ৬০ শতাংশ।
এই ইউনিয়নে সরকারি প্রাথমিক বিদ্যালয় আছে - ১২ টি। বেসরকারী প্রাথমিক বিদ্যালয়- ১১ টি। উচ্চ মাধ্যমিক বিদ্যালয়- ০২ টি।
কলেজ - ১ টি।
মাদ্রসা সরকারি- ২ টি।
বাগেরহাট জেলা স্টেডিয়াম

বাগেরহাট জেলা স্টেডিয়াম (পূর্বনাম:শেখ হেলাল উদ্দিন স্টেডিয়াম) ১৯৬১ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি বাগেরহাট জেলার বাগেরহাট পৌরসভার পুরাতন রুপসা-বাগেরহাট সড়কের পূর্ব ও পৌর লেকের দক্ষিণ পাশে অবস্থিত। এই স্টেডিয়ামে বাংলাদেশের জাতীয় দিবস সমূহে কুচকাওয়াচ, কনসার্ট; জেলার বিভিন্ন ক্রীড়া বিশেষ করে ক্রিকেট, ফুটবল ও কাবাডি অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধায়নে রয়েছে।
১৯৩৬ সালের মহকুমা প্রশাসক বিষ্ণুপদ ভট্টাচার্য বাগেরহাটে খেলার প্রসারে কয়েকটি মাঠ নির্ধারণ করে দিয়েছেন। তার সময় তৈরি হয়েছিল বাসাবাটি মাঠ, পিসি কলেজের মাঠ আর উন্নয়ন হয় স্কুল মাঠের। বাসাবাটি মাঠ ও বাগেরহাট স্কুল মাঠের মাঝে একটা খাল ছিল। সেই খাল ভরাট করে ১৯৬১ সালে এখনকার স্টেডিয়াম নির্মাণ করেছিলেন সে সময়ের মহকুমা প্রশাসক মোকাম্মেল হক। বাগেরহাট জেলা স্টেডিয়াম নামে তৈরী হলেও জাতীয় ক্রীড়া পরিষদ কর্তৃক এই স্টেডিয়ামের নাম ১৭ জানুয়ারি, ২০১৭ তারিখে শেখ হেলাল উদ্দিনের নামে পরিবর্তন করা হয়। ২০২৫ সালে আবার আগের নামে ফিরিয়ে আনা হয়।
স্টেডিয়ামটিকে আন্তর্জাতিক ক্রিকেটের অনুশীলনমুলক ভেন্যু হিসেবে প্রস্তুত করার জন্য ২৮, আগস্ট ২০১৩ সালে সংস্কার কাজ শুরু হয়। স্টেডিয়ামের উন্নয়নে দুটি আন্তর্জাতিকমানের ড্রেসিংরুম ও প্রেসবক্সসহ একশ ২৫ ফুট লম্বা দ্বিতল প্যাভেলিয়ন ভবন, মাঠের তিন পাশে গ্যালারি, মাটি ভরাট, ড্রেনেজ ব্যবস্থার উন্নয়ন, সীমানা প্রাচীর, মাঠের নিরাপত্তা বেষ্টনী ও দর্শকদের চলাচলের জন্য প্রশস্ত রাস্তা নির্মাণ করার প্রকল্প গ্রহণ করা হয়। প্রায় সাড়ে তিন কোটি টাকা ব্যয়ে দুই একর জায়গা ক্রয় করে স্টেডিয়ামের আয়তন বাড়ানো হয়। প্রায় সাড়ে ছয় কোটি টাকা ব্যয়ে ষ্টেডিয়ামটির সম্প্রসারণ, প্যাভেলিয়ন ও উত্তর পাশে গ্যালারী নির্মাণ হয়। ১৭ জানুয়ারি, ২০১৭ তারিখে সংস্কার কাজ সম্পন্ন করার পর স্টেডিয়ামটি পুনরায় উদ্বোধন করা হয়।
স্টেডিয়ামটিতে একটি মিলনায়তন রয়েছে, যেখানে ক্রীড়া সংক্রান্ত সংবাদ সম্মেলন ও পুরস্কার বিতরণী অনুষ্ঠান হয়।
বাগেরহাট জেলা পুলিশ ও বাগেরহাট জেলা ক্রীড়া সংস্থা যৌথভাবে এই ভেন্যুতে মহান স্বাধীনতা ও জাতীয় দিবস কাবাডি প্রতিযোগিতা আয়োজন করে থাকে।
শহীদ মোহাম্মদ আলী স্টেডিয়াম

শহীদ মোহাম্মদ আলী স্টেডিয়াম (ঠাকুরগাঁও জেলা স্টেডিয়াম নামেও পরিচিত) ১৯৮৪ সালে স্থাপিত বাংলাদেশের ঠাকুরগাঁও জেলার একটি স্টেডিয়াম। এটি ঠাকুরগাঁও আন্ত:জেলা বাস টার্মিনালের কাছে হাজীপাড়ায় অবস্থিত। মুক্তিযোদ্ধা মোহাম্মদ আলীর স্মৃতির স্মরণে এই স্টেডিয়ামের নাম "শহীদ মোহাম্মদ আলী স্টেডিয়াম" করা হয়। এই স্টেডিয়ামে ফুটবল, ক্রিকেট ও অন্যান্য খেলাধুলা হয়। হয় শহীদ মোহাম্মদ আলী স্টেডিয়াম। বর্তমানে এ স্টেডিয়ামের দুটি প্যাভিলিয়নের ধারণ ক্ষমতা ৬ হাজার।
১৮-২২ মে, ২০১৫ঃ জেএফএ অনূর্ধ্ব-১৪ মহিলা ফুটবল চ্যাম্পিয়নশিপ ২০১৫-এর ঠাকুরগাঁও জোনের প্রতিযোগিতা হয়।
এছাড়া এখানে স্থানীয় খেলাধুলা হয়ে থাকে
বান্দরবান স্টেডিয়াম

বান্দরবান জেলা স্টেডিয়াম ১৯৮২ সালে নির্মিত, বাংলাদেশের একটি জেলা পর্যায়ের স্টেডিয়াম। স্টেডিয়ামটি বান্দরবান পৌরসভার বান্দরবান সরকারি কলেজ-এর পূর্বে ও বান্দরবান জেলা কারাগারের পশ্চিমে অবস্থিত। এই স্টেডিয়ামে বাংলাদেশের জাতীয় দিবস সমূহে কুচকাওয়াচ, বান্দরবান জেলার বিভিন্ন ক্রীড়ানুষ্ঠান যেমন-পার্বত্য চট্টগ্রাম মন্ত্রণালয় ফুটবল লীগ, মহিলা হ্যান্ডবল লিগ, জেলা ক্রিকেট লিগ; বিভিন্ন সাংস্কৃতিক অনুষ্ঠান, কনসার্ট অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধায়নে রয়েছে।
স্টেডিয়ামের দক্ষিণ পাশে ক্রীড়াবিদদের শরীর চর্চা করার জন্য একটি ব্যায়ামাগার রয়েছে। এই জিমনাশিয়ামে জেলা পর্যায়ের বিভিন্ন ইন-ডোর স্পোর্টস যেমন- জুডো, কারাতে, বক্সিং প্রতিযোগিতা আয়োজন করা হয়। বর্তমান ধারণ ক্ষমতা ১৫ হাজার। স্টেডিয়ামের নতুন রূপ দেওয়ার জন্য বরাদ্দ হয়েছে এক কোটি সাত লাখ টাকা। নতুন গ্যালারিটি নির্মিত হলে মাঠের দর্শক ধারণক্ষমতা বেড়ে হবে ২৫ হাজার।
এই স্টেডিয়ামটি বাংলাদেশের গুরুত্বপূর্ণ ব্যক্তিদের বহনকারী হেলিকপ্টার অবতরণের জন্য ব্যবহৃত হয়।
টাঙ্গাইল স্টেডিয়াম

টাংগাইল স্টেডিয়াম ("টাংগাইল জেলা স্টেডিয়াম" নামেও পরিচিত) টাংগাইল জেলার ক্লাব রোডে অবস্থিত বাংলাদেশের একটি স্টেডিয়াম। এটি টাংগাইলের ভাসানী হল ও ঈদগাহ্‌ মাঠের উত্তরে, শহীদ স্মৃতি পৌর উদ্যানের পশ্চিম পাশে ২০০ মিটার দূরে অবস্থিত। এ স্টেডিয়ামটি ক্রিকেট, ফুটবল, কনসার্ট, সাংস্কৃতিক অনুষ্ঠান আয়োজনসহ বিভিন্ন কাজে ব্যবহৃত হয়। স্টেডিয়ামটি ১৯৩৮ সালে প্রতিষ্ঠিত হয়েছিল।
বাংলাদেশের সবচেয়ে জনপ্রিয় খেলা ক্রিকেট হওয়ায় এ স্টেডিয়ামে অধিকাংশ সময়ই ক্রিকেট ম্যাচ অনুষ্ঠিত হয়ে থাকে। এটি আন্তঃজেলা ক্রিকেট টুর্নামেন্ট ও স্থানীয় ম্যাচের ভেন্যু হিসেবে ব্যবহৃত হয়।
এ স্টেডিয়ামে আন্তঃজেলা ফুটবল টুর্নামেন্টসমূহ অনুষ্ঠিত হয়ে থাকে। এছাড়াও ২০১৪ সাল থেকে এখানে জাতীয় ফুটবলও খেলা হয়ে থাকে।
নুয়ান জয়সা

ডিমুনি নুয়ান থারাঙ্গা জয়সা (জন্ম: ১৩ মে, ১৯৭৮) কলম্বোয় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি সিম বোলার ছিলেন। ঘরোয়া প্রথম-শ্রেণীর ক্রিকেটে সিংহলিজ স্পোর্টস ক্লাবের পক্ষে প্রতিনিধিত্ব করেন নুয়ান জয়সা। ৬ ফুট ৫ ইঞ্চি উচ্চতার অধিকারী দীর্ঘদেহী জয়সা বামহাতে ফাস্ট-মিডিয়াম বোলিংয়ের পাশাপাশি বামহাতে নীচের সারিতে ব্যাটিং করতেন। কলম্বোর ইসিপাথানা বিদ্যালয়ে পড়াশোনা করেন জয়সা।
১৯৯৬-৯৭ মৌসুমে প্রথম-শ্রেণীর ক্রিকেটে অভিষেক ঘটে তার। প্রথম মৌসুমেই তিনি নিজস্ব সেরা ৭/৫৮ গড়েন। এর পরপরই ডুনেডিনে নিউজিল্যান্ড ক্রিকেট দলের বিপক্ষে তার টেস্ট অভিষেক হয়। সমগ্র খেলোয়াড়ী জীবনে ৩০ টেস্ট ও ৯৫ ওডিআইয়ে অংশগ্রহণ করেছেন তিনি। নিজস্ব ৮ম টেস্টে জয়সা হ্যাট্রিক করেন। টেস্ট ক্রিকেটের ইতিহাসে প্রথম বোলার হিসেবে প্রথম তিন বলেই হ্যাট্রিক করার গৌরব অর্জন করেন তিনি। নভেম্বর, ১৯৯৯ সালে হারারেতে জিম্বাবুয়ের বিপক্ষে তিনি এ কৃতিত্ব গড়েন। তিনি একে-একে ট্রেভর গ্রিপার, মারে গুডউইন ও নিল জনসনকে আউট করেন।
শ্রীলঙ্কার ৯ম ক্রিকেটার হিসেবে শতাধিক ওডিআই উইকেট পান। নীচের সারির ব্যাটসম্যান হিসেবে আক্রমণাত্মক ঢংয়ে খেলেছেন। অস্ট্রেলিয়ার বিপক্ষে অপরাজিত ৪৭ রান তোলে দলকে জয়ের দিকে নিয়ে যান। ইন্ডিয়ান প্রিমিয়ার লিগে ডেকান চার্জাসের সাথে খেলার জন্য চুক্তিবদ্ধ হন। কিন্তু দূর্বলমানের ক্রীড়াশৈলী উপস্থাপনের কারণে দল থেকে বাদ দেয়া হয়।
সাক্ষরতার হার অনুযায়ী রাষ্ট্রের তালিকা

এই তালিকা সাক্ষরতার হার অনুযায়ী রাষ্ট্রসমূহের তালিকা। এই পরিসংখ্যানগুলি সিআইএ ওয়ার্ল্ড ফ্যাক্টবুক এবং ন্যাশনাল সেলফ-রিপোর্টেড ডাটা এর সমন্বয়ে তৈরি করা। যেখানে পরিসংখ্যান পাওয়া যায় নি সেখানে পুরনো পরিসংখ্যান ব্যবহার করা হয়েছে। খুব উন্নত এবং উচ্চ-আয়ের রাষ্ট্রসমূহের ক্ষেত্রে যেখানে পরিসংখ্যান সংগ্রহ করা হয় নি, চীনে সাক্ষরতার হারকে ৯৯% ধরে নেয়া হয়েছে।
সিআইএ ওয়ার্ল্ড ফ্যাক্টবুক,অনুসারে পৃথিবীর ৭৭.৫ কোটি পূর্ণবয়স্ক নিরক্ষরের প্রায় ৭৫% ১০ টি রাষ্ট্রের মধ্যে সীমাবদ্ধ রয়েছে (ক্রমহ্রাসমানভাবে এই রাষ্ট্রসমূহ হল: ভারত, চীন, পাকিস্তান, বাংলাদেশ, নাইজেরিয়া, ইথিওপিয়া, মিশর, ব্রাজিল, ইন্দোনেশিয়া, এবং গণতান্ত্রিক কঙ্গো প্রজাতন্ত্র)। পৃথিবীময় পূর্ণবয়স্ক নিরক্ষরের সংখ্যার দুই-তৃতীয়াংশ মহিলা। সর্বনিম্ন সাক্ষরতা হার তিনটি অঞ্চলে ঘনীভূত দেখা যায়: দক্ষিণ এশিয়া, পশ্চিম এশিয়া এবং আফ্রিকার সাব-সাহারান এলাকা। পৃথিবীময় ১৫ বছর বা তদূর্ধ্ব সামগ্রিক জনসংখ্যায় সাক্ষরতা হার হল ৮৪.১%। পৃথিবীময় পুরুষ সাক্ষরতা হার ৮৮.৬% এবং মহিলা সাক্ষরতা হার ৭৯.৭%।
দ্য ওয়ার্ল্ড ফ্যাক্টবুক

দ্য ওয়ার্ল্ড ফ্যাক্টবুক (আইএসএসএন ১৫৫৩-৮১৩৩; সিআইএ ওয়ার্ল্ড ফ্রাক্টবুক নামেও পরিচিত) হলো যুক্তরাষ্ট্রের সেন্ট্রাল ইন্টিলিজিন্স এজেন্সি কর্তৃক প্রণীত একটি গবেষণাভিত্তিক রেফারেন্স বই যা বাৎসরিকভাবে বিশ্বের রাষ্ট্রসমূহের গবেষণামূলক বিভিন্ন তথ্য ধারণ করে। এর সরকারি প্রিন্ট সংস্করণটি জাতীয় তথ্য সেবা ও সরকারি প্রিন্টিং অফিস কর্তৃক সরবরাহ করা হয়। অন্যান্য কোম্পানি যেমন স্কাইহর্স পাবলিশিংও কাগজে প্রিন্ট সংস্করণ সরবরাহ করে থাকে। ফ্যাক্টবুকটি ওয়েবসাইট আকারেও পাওয়া যায় যা প্রতি সপ্তাহেই হালনাদাগ করা হয়ে থাকে। অফলাইন সংস্করণে ব্যবহারের উপযোগী ডাউনলোডেবল সংস্করণ পাওয়া যায়। এটি একটি দেশের দুই থেকে তিন পাতার একটি জনমিতি, ভূগোল, যোগাযোগ, সরকার, অর্থনীতি এবং সামরিকসহ ২৬৭টি বিষয়ের উপর তথ্য সরবরাহ করে থাকে যার মধ্যে রয়েছে যুক্তরাষ্ট্র কর্তৃক স্বীকৃত রাষ্ট্র, এর উপর নির্ভরশীল বিশ্বের বিভিন্ন অংশ সমূহ।
ওয়ার্ল্ড ফ্যাক্টবুক সাধারণ সিআইএ কর্তৃক এর বিভিন্ন অঙ্গসংগঠন ও সরকারি বিভিন্ন সংস্থাকর্তৃক ব্যবহারের উপযোগী করে তাদের রচনাশৈলী অনুসরণ করে তৈরি করা হয়। যাইহোক, এটি অধিকাংশ সময়ই বিভিন্ন গবেষণা বা গবেষণামূল নিবন্ধ রচনায় ব্যবহৃত হয়ে থাকে। যুক্তরাষ্ট্রের আইন অনুসারে যেহেতু এটি সরকার কর্তৃক প্রস্তুতকৃত সেহেতু এটি মার্কিন যুক্তরাষ্ট্রে পাবলিক ডোমেইনে প্রকাশ করা হয়।
নেপাল নাগ

নেপাল নাগ বা নেপালচন্দ্র নাগ (১৯ সেপ্টেম্বর ১৯০৯ - ৫ অক্টোবর ১৯৭৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, অগ্নিযুগের বিপ্লবী, স্বদেশী এবং কমিউনিস্ট।
নেপাল নাগ জন্মেছিলেন ঢাকার তেজগাঁও-এ। তার পিতার নাম সুরেশচন্দ্র নাগ। তার ভালো নাম শৈলেশচন্দ্র হলেও নেপাল নামেই পরিচিত ছিলেন। অল্প বয়স থেকেই স্বদেশী ভাবাপন্ন ছিলেন। তিনি আই.এ. পাস করার পর বিপ্লবী কাজকর্মে সক্রিয় হয়ে ওঠেন।
১৯২৩-২৪ সনে লীলা নাগ পরিচালিত "শ্রী সংঘ"-এ যোগ দেন। ঢাকা শহরের বুকে যারা গোয়েন্দা পুলিসের সহায়তা করত, তাদের শায়েস্তা করতে তখনকার অন্যান্য কর্মী সুপতি রায়, জিতেন দে প্রমুখ বিপ্লবীর সঙ্গে তিনিও ছিলেন। ২১ এপ্রিল, ১৯৩২ তারিখে তিনি পুলিশের হাতে ধরা পড়েন। রাজস্থানের দেউলি বন্দি নিবাসে সাত বছর আটক থাকেন। মুক্তির পর তৎকালীন ভারতের কমিউনিস্ট পার্টির সদস্য হন। দেউলি কারাগারে আটক থাকার সময় মার্কসবাদী পণ্ডিত ও প্রবীণ বিপ্লবী রেবতী বর্মণের কাছে কমিউনিস্ট মতাদর্শে দীক্ষা গ্রহণ করেন। বন্দীশালায় কমিউনিস্ট কনসোলিডেশনে যোগ দিয়েছিলেন। ১৯৩৮ সনে জেল থেকে মুক্তি লাভ করেন।
জেল থেকে মুক্তি পেয়ে কমিউনিস্ট নেতা মুজফ্‌ফর আহ্‌মেদ, প্রমোদ দাশগুপ্তর পরামর্শে বিহারে শ্রমিক সংগঠনের কাজ করতে যান। সেখান থেকে সফলকাম হয়ে ফিরলে তাকে ঢাকা নারায়ণগঞ্জ এলাকায় সুতাকল শ্রমিকদের মাঝে পাঠানো হয়। সাধারণ মানুষের সাথে দ্রুত মিশে যেতে পারার গুণ ছিল তার। নারায়ণগঞ্জের সুতাকল এলাকায় বলিষ্ঠ শ্রমিক আন্দোলন, বিশাল শ্রমিক ইউনিয়ন ও কমিউনিস্ট পার্টির শক্তিশালী ঘাঁটি গড়ে তুলে সেখানকার অবিসংবাদিত নেতা হিসেবে আবির্ভূত হন। এসময় কমিউন করে থাকতেন গোপনে অন্যতম বিপ্লবী জ্ঞান চক্রবর্তীর সাথে। তাদের অক্লান্ত পরিশ্রমে শ্রমিকদের ভেতর কমিউনিস্ট পার্টির সদস্যসংখ্যা বৃদ্ধি পায়। ১৯৪০ সালের জুন মাসে পুনরায় গ্রেপ্তার হন। একই বছর ডিসেম্বরে মুক্তি লাভের পর ঢাকায় সগৃহে অন্তরীণ থাকেন। কয়েক দিনের মধ্যেই অন্তরীনের বেড়াজাল ডিঙিয়ে গোপনে নারায়ণগঞ্জের সুতাকল অঞ্চলে গমন করেন। সেখানে আত্মগোপন অবস্থায় শ্রমিক আন্দোলনে নেতৃত্বদান করেন। 
দেশবিভাগের পর ১৯৪৮-১৯৬২ সাল পর্যন্ত দীর্ঘকাল "রহমান ভাই" নাম গ্রহণ করে আত্মগোপন অবস্থায় পূর্ব পাকিস্তান প্রাদেশিক কমিউনিস্ট পার্টির রাজনৈতিক প্রক্রিয়া পরিচালনা করেন। ১৯৪৭ সালে প্রতিষ্ঠিত পূর্ব পাকিস্তান ট্রেড ইউনিয়ন ফেডারেশনের প্রতিষ্ঠাতা ভাইস প্রেসিডেন্ট নির্বাচিত হন। ১৯৫০ সালে পূর্ব পাকিস্তান প্রাদেশিক কমিউনিস্ট পার্টির সাধারণ সম্পাদক নির্বাচিত হন।
১৯৬০ সালে মস্কোতে অনুষ্ঠিত বিশ্ব কমিউনিস্ট মহাসম্মেলনে পূর্ব পাকিস্তান প্রাদেশিক কমিউনিস্ট পার্টির গোপন প্রতিনিধিত্ব করেন। পরের বছর ১৯৬১ সালে সোভিয়েত ইউনিয়নের কমিউনিস্ট পার্টির ২২তম কংগ্রেসেও পূর্ব পাকিস্তান কমিউনিস্ট পার্টির প্রতিনিধিত্ব করেন। এসময় হো চি মিন, চৌ এন লাই প্রমুখ মানুষের সাথে তার আলোচনা হয় পূর্ববাংলার স্বাধীনতা নিয়ে।
পূর্ব বাংলার স্বাধিকার আন্দোলনে তার অবদান অনস্বীকার্য। ১৯৪৯ সালে রেল ধর্মঘট প্রয়াস, ১৯৫২ সালে ভাষার দাবিতে ছাত্র-জনতার বিপ্লবী অভ্যুদয় এবং ১৯৫৪ সালে সাধারণ নির্বাচনে যুক্তফ্রন্টের বিজয়ের ক্ষেত্রে নেপাল নাগের উদ্যোগ ও কাজ স্মরণীয়।
দুরারোগ্য ডায়াবেটিস রোগে আক্রান্ত হয়ে ১৯৬২ সালে রাজনীতি থেকে অবসর গ্রহণ করেন। কলকাতায় ৪ অক্টোবর ১৯৭৮ সালে মৃত্যুবরণ করেন।
মধ্য এশীয় ফুটবল অ্যাসোসিয়েশন

মধ্য এশিয়া ফুটবল এসোসিয়েশন হচ্ছে মধ্য এশিয়ার ফুটবল খেলা দেশসমুহের একটি জোট।  সিএএফএ ২০১৪ সালের জুন মাসে নীতিগতভাবে এশিয়ান ফুটবল কনফেডারেশন দ্বারা অনুমোদিত হয় এবং ২০১৫ সালে জানুয়ারি মাসে এএফসি এশিয়ান কাপ চলাকালিন সময়ে এক্সট্রাঅরডিনারি কংগ্রেসে অনুমোদন লাভ করে। এর ফলে সিএএফএ এএফসির কার্যনিবাহী কমিটির সদস্য হতে পারবে।
২০১৪ সালের ১০ মে ছয়টি সদস্য দেশের প্রতিনিধিগন এশিয়ার নতুন ফুটবল জোন তৈরির সম্ভাবনা সম্পর্কে আলোচনার জন্য এএফসির সভাপতি সালমান আল-খলিফা এর সাথে মিলিত হন। প্রতিনিধি দল ইরান ও আফগানিস্তানের পক্ষ থেকে এএফসি সভাপতিকে আমন্ত্রণ জানান। ২০১৪ সালের ৯ জুন সাও পাওলোতে অনুষ্ঠিত এএফসির কংগ্রেসে নতুন জোন তৈরির অনুমোদন দেয়।
সিএএফএ ছয় সদস্য সদস্য সমন্বয়ে গঠিত।এঁরা সকলেই এশিয়ান ফুটবল কনফেডারেশনের সদস্য।
ফিফা বিশ্ব র‌্যাঙ্কিং অনুসারে-
সর্বশেষ হালনাগাদ ৪ ফেব্রুয়ারি, ২০১৬।
পুরুষ দল সমুহের নেতৃত্বে আছে:
সর্বশেস হালনাগাদ ১৮ ডিসেম্বর ২০১৫।
মহিলা দল সমুহের নেতৃত্বে আছে:
দিব্যাবদান

দিব্যাবদান () মূলসর্বাস্তিবাদী বিনয় থেকে উদ্ভূত বৌদ্ধ কাহিনীর সংস্কৃত সংকলন বিশেষ। গ্রন্থসংকলনটি দ্বিতীয় শতাব্দীতে রচিত হওয়ায় কাহিনীগুলি যথেষ্ট প্রাচীন এবং লেখ রূপে প্রাপ্ত বৌদ্ধ সাহিত্যগুলির মধ্যে প্রথম দিককার বলে গণ্য করা হয়। এই গ্রন্থের কাহিনীগুলিতে কিছু বিশেষ মানুষ পূর্বের জন্মের কৃত কর্মের জন্য বর্তমান জীবনে কি ফলভোগ করেছেন, তা গৌতম বুদ্ধ একদল শিষ্যকে ব্যাখ্যা করার চেষ্টা করেছেন।
এই গ্রন্থসংকলনে ৩৮টি কাহিনী রয়েছে। ১৮৪৪ খ্রিস্টাব্দে ইউজিন বার্নোফ ভারতীয় বৌদ্ধধর্মের ইতিহাসের ওপর তাঁর রচিত গ্রন্থে দিব্যাবদানের উল্লেখ করেছেন। ১৮৮৬ খ্রিস্টাব্দে এডওয়ার্ড বাইলস কাওয়েল এবং রবার্ট আলেকজান্ডার নীল এই গ্রন্থের পশ্চিমা সংস্করণ প্রকাশ করেন। ১৯৫৯ খ্রিস্টাব্দে পি. এল. বৈদ্য সংস্কৃত লেখাটিকে সম্পাদনা করেন।
জিনজিরা ইউনিয়ন

জিনজিরা ইউনিয়ন ঢাকা বিভাগের ঢাকা জেলার অন্তর্গত কেরানীগঞ্জ উপজেলার অধীন কেরানীগঞ্জ মডেল থানার একটি ইউনিয়ন।
তেঘরিয়া ইউনিয়ন, কেরানীগঞ্জ

তেঘরিয়া ইউনিয়ন ঢাকা বিভাগের ঢাকা জেলার অন্তর্গত কেরানীগঞ্জ উপজেলার অধীন কেরানীগঞ্জ দক্ষিণ থানার একটি ইউনিয়ন।
শিক্ষার হার :  
শিক্ষা প্রতিষ্ঠান
বর্তমান চেয়ারম্যান-
শুভাঢ্যা ইউনিয়ন

শুভাঢ্যা ইউনিয়ন ঢাকা বিভাগের ঢাকা জেলার অন্তর্গত কেরানীগঞ্জ উপজেলার অধীন কেরানীগঞ্জ দক্ষিণ থানার
আগানগর ইউনিয়ন, কেরানীগঞ্জ

আগানগর ইউনিয়ন বাংলাদেশের ঢাকা বিভাগের ঢাকা জেলার অন্তর্গত কেরানীগঞ্জ উপজেলার অধীন কেরানীগঞ্জ দক্ষিণ থানার একটি ইউনিয়ন।
মারে গুডউইন

মারে উইলিয়াম গুডউইন (; জন্ম: ১১ ডিসেম্বর, ১৯৭২) সলিসবারিতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য হিসেবে টেস্ট ও একদিনের আন্তর্জাতিকে অংশ নিয়েছেন।
দলে তিনি মূলতঃ শীর্ষসারির ডানহাতি ব্যাটসম্যানের দায়িত্ব পালন করেন। এছাড়াও ‘গুডি’ ডাকনামে পরিচিত মারে গুডউইন লেগ ব্রেক বোলিংয়ে পারদর্শী ছিলেন।
শৈশবে অভিবাসিত হয়ে অস্ট্রেলিয়ায় অবস্থান করেন। এরপর জিম্বাবুয়ে ফিরে আসেন ও ১৯৯৮ থেকে ২০০০ সাল পর্যন্ত জাতীয় ক্রিকেট দলের প্রতিনিধিত্ব করেন। সমগ্র খেলোয়াড়ী জীবনে ১৯ টেস্ট ও ৭১ ওডিআইয়ে অংশ নিয়েছেন তিনি। চমৎকার ভঙ্গীমায় কাটার ও পুলার সহযোগে বলকে মোকাবেলায় সিদ্ধহস্তের অধিকারী তিনি। জিম্বাবুয়েতে তার স্ত্রীর বসবাসের সমস্যার কারণে ২০০০ সালে ইংল্যান্ড সফর শেষে তারা পুনরায় অস্ট্রেলিয়া ফিরে যান।
আন্তর্জাতিক ক্রিকেট থেকে অবসর নিলেও অস্ট্রেলিয়ায় ওয়েস্টার্ন অস্ট্রেলিয়া এবং ইংল্যান্ডে সাসেক্স দলে নিয়মিত খেলেছেন। ২০০৩-০৪ মৌসুমে ওয়েস্টার্ন অস্ট্রেলিয়ার পক্ষে ১,১৮৩ রান ও পরবর্তী মৌসুমে ৮৪০ রান তোলেন। এছাড়াও নেদারল্যান্ডসে বিদেশী খেলায়াড় হিসেবেও খেলেন। ২০০৯ সালে সাসেক্সের সদস্য হিসেবে সমারসেটের বিপক্ষে ব্যক্তিগত সর্বোচ্চ ৩৪৪* করে রেকর্ড গড়েন ও নিজেরই গড়া ২০০৩ সালের অপরাজিত ৩৩৫* রানের রেকর্ড ভঙ্গ করেন। ঐ মৌসুমে গুডউইন ২,০০৩ রান করেন ও ১৬৪ বছর পর চ্যাম্পিয়নশীপের শিরোপা লাভে সহায়তা করেন। এছাড়াও সাসেক্সের একমাত্র ব্যাটসম্যান হিসেবে দুইবার একই খেলায় দ্বি-শতক ও শতক করেন।
বনি সেনগুপ্ত

বনি সেনগুপ্ত (জন্ম: অনুপ্রিয় সেনগুপ্ত; ১০ আগস্ট ১৯৯০) একজন ভারতীয় বাঙালি চলচ্চিত্র অভিনেতা এবং রাজনীতিবিদ। তিনি রাজ চক্রবর্তী পরিচালিত "বরবাদ" (২১০৪) ও "পারবো না আমি ছাড়তে তোকে" (২০১৫) চলচ্চিত্রের মাধ্যমে বড় পর্দায় অভিষেক করেন।
বনি সেনগুপ্ত অনুপ সেনগুপ্ত ও পিয়া সেনগুপ্তের ছেলে এবং অভিনেতা-পরিচালক সুখেন দাসের নাতি।
বনি অভিনেতা হিসেবে তার কর্মজীবন শুরুর আগে ছবিতে পরিচালক রাজ চক্রবর্তীর সহকারী হিসেবে কাজ করেছেন।
দ্য বডি (উপন্যাসিকা)

দ্য বডি বিখ্যাত মার্কিন ঔপন্যাসিক স্টিফেন কিং রচিত একটি উপন্যাসিকা। ১৯৮২ সালে "ডিফ্রেন্ট সিজন্স" সংকলনে এটি প্রথম প্রকাশিত হয়। ১৯৮৬ সালে উপন্যাসিকাটির চলচ্চিত্রায়িত রূপ "স্ট্যান্ড বাই মি" নামে মুক্তি পায়।
১৯৬০ সালের গ্রীষ্মে ক্যাসল রক নামের কাল্পনিক এক শহরের চার বন্ধুর দুঃসাহসিক এক অভিযান উপন্যাসিকাটির মূল উপজীব্য। পাশের চেম্বারলেইন শহর থেকে একবার রে ব্রাওয়ার নামের একটা ছেলে হারিয়ে যায়। সবার ধারণা, ছেলেটা সম্ভবত মারা গেছে। গর্ডি লেকান্স আর তার তিন বন্ধু, ক্রিস চেম্বার্স, টেডি ডুশাম্প আর ভার্ন টেসিও সিদ্ধান্ত নেয় তারা ছেলেটার লাশ খুঁজে বের করবে। বাবা-মাকে ক্যাম্পিঙের কথা বলে ওরা বেরিয়ে পড়ে ছেলেটাকে খুঁজতে। সেই যাত্রায় চার কিশোর, যারা প্রত্যেকে পারিবারিক নির্যাতনের শিকার, একটা সময়ে কঠিন এক সত্যের মুখোমুখি হয়: তাদের ভবিষ্যতকে গড়বার জন্যে এই ছোট্ট শহরটার আর কিছুই দেবার নেই।
অগ্নিমিত্রা পাল

অগ্নিমিত্রা পাল একজন ভারতীয় ফ্যাশন ডিজাইনার ও রাজনীতিবিদ। তিনি ফ্যাশন ডিজাইনার হিসেবে কর্মজীবন শুরু করলেও পরে রাজনীতিতে আসেন ও আসানসোল দক্ষিণ আসন থেকে পশ্চিমবঙ্গ বিধানসভার সদস্য নির্বাচিত হন। এছাড়া তিনি বিজেপি মহিলা মোর্চার পশ্চিমবঙ্গ ইউনিটের সভাপতি হিসাবে দায়িত্ব পালন করেছেন।
অগ্নিমিত্রা ভারতের পশ্চিমবঙ্গ রাজ্যের আসানসোলে এক ডাক্তার ও শিক্ষাবিদের পরিবারে জন্মগ্রহণ করেন। তিনি আসানসোলের লরেটো কনভেন্টে পড়াশোনা করেন ,পরে তিনি যাদবপুর বিশ্ববিদ্যালয় থেকে উদ্ভিদবিদ্যায় স্নাতকোত্তর এবং বিড়লা ইনস্টিটিউটের লিবারেল আর্টস ও ম্যানেজমেন্ট বিজ্ঞানের ফ্যাশন স্কুল থেকে ডিপ্লোমা করেন। 
অগ্নিমিত্রা তার কর্মজীবন ২০০১-০২ সালে শুরু করেন।তিনি শ্রীদেবীর ব্যক্তিগত পোশাক ডিজাইন করেন। পরে তিনি কোই মেরে দিল সে পুছে চলচ্চিত্রের পরিধানসমূহ নকশা করার প্রথমবার সুযোগ পান,যেখানে তিনি চলচ্চিত্র অভিনেত্রী এশা দেওলের কিছু পোশাক নকশা করেন। তিনি ফেমিনা মিস ইন্ডিয়া প্রতিযোগিতার জন্য শোনাল রাওয়াতের বাহারি পোশাক নকশা করেন। তিনি বলিউড চলচ্চিত্র "ভায়া দার্জিলিঙ্গে", কে কে মেনন,সোনালি কুলকার্নি , পারভিন দাবাস এবং বিনয় পাঠকের জন্য পোশাক নকশা করেন।তিনি মিঠুন চক্রবর্তী, ঋতুপর্ণা সেনগুপ্ত, জিৎ, কোয়েল মল্লিক, স্বস্তিকা মুখোপাধ্যায়, মৌ গঙ্গোপাধ্যায় প্রমুখ অভিনেতা/অভিনেত্রীদের জন্য ১০টির ও বেশি টলিউড চলচ্চিত্রে পোশাক নকশা করেন।
অগ্নিমিত্রা মে,২০১২ সালে তৎকালীন মার্কিন পররাষ্ট্রমন্ত্রী হিলারি ক্লিন্টনকে তার কলকাতা সফরকালীন একটি সবুজ এবং হালকা বাদামি কাঁথার স্টোল উপহার দেন। তিনি নিজে হাতে উপহার না দিতে পারলেও,পরবর্তীকালে প্রাক্তন ফার্স্ট লেডি, আমেরিকান সেন্টারের পরিচালক জেফ্রি কে রেনেউয়ের মাধ্যমে পাঠানো একটি চিঠিতে উপহার প্রাপ্তি স্বীকার করেন। চিঠিটি এইপ্রকার: "প্রিয় শ্রীমতী পল, সুন্দর শাল ও চাদরের জন্য আপনাকে ধন্যবাদ, যেগুলি আপনি, কলকাতায় আমার সফরের সময়,আমাকে দিয়েছেন। আমি আপনার ভাবুকতার প্রশংসা করি, এবং আপনার ফ্যাশন ডিজাইন কোম্পানির অব্যাহত সাফল্যের জন্য, আমার আন্তরিক শুভেচ্ছা জানাচ্ছি।" 
সম্প্রতি অগ্নিমিত্রা পাল দক্ষিণবঙ্গের সুন্দরবনের গ্রামের মহিলাদের ফ্যাশন প্রযুক্তির সঙ্গে যুক্ত করতে আগ্রহী হয়ে ,তাঁদের পাশে দাঁড়ালেন।
তার "আই এন জি এ " নামে নিজস্ব একটি ফ্যাশন লেবেল আছে এবং ভারত জুড়ে প্রধান শহরগুলোতে রিটেল স্টোর আছে। সম্প্রতি তিনি ছায়াছবি নকশালের জন্য পোশাক বানান।
অগ্নিমিত্রা একজন বিশিষ্ট ব্যাবসায়ী পার্থ পালের সঙ্গে বিবাহ সুত্রে আবদ্ধ। অগ্নিমিত্রা প্রথম জীবনে একজন ডাক্তার হতে চেয়েছিলেন কিন্তু তা বাস্তবে হয়ে ওঠে নি।তাদের একটি ছেলে আছে, নাম বিঘ্নেশ।
২০২১ সালের বিধানসভা নির্বাচনে বিজেপির প্রার্থী হয়ে তিনি ৪ হাজার ভোটের ব্যবধানে আসানসোল দক্ষিণ আসনে জিতেছেন।
উপগুপ্ত

উপগুপ্ত () খ্রিস্টপূর্ব তৃতীয় শতাব্দীর একজন বৌদ্ধ ভিক্ষু ছিলেন। অশোকাবদান গ্রন্থানুসারে, তিনি মৌর্য্য সম্রাট অশোকের আধ্যাত্মিক শিক্ষক ছিলেন।
রবীন্দ্রনাথ ঠাকুর তার অভিসার নামক কবিতাটি উপগুপ্তের কাহিনীর ওপর নির্ভর করে তৈরী করেছেন। এই কবিতায় দেখা যায়, শ্রাবণ মাসের একদিন উপগুপ্ত মথুরা নগরীতে ঘুমোচ্ছিলেন, এমন সময় বাসবদত্তা নামক এক রাজনর্তকী তাকে লক্ষ্য করেন। উপগুপ্তের সুন্দর চেহারায় মুগ্ধ হয়ে বাসবদত্তা তাকে তার গৃহে আমন্ত্রণ জানান। কিন্তু ভিক্ষু উপগুপ্ত তার অনুরোধ প্রত্যাখান করেন। সাত মাস পরে, চৈত্র মাসে নগরবাসীরা বনে উৎসব পালনে গেলে উপগুপ্ত সেই জনশূন্য নগরীর শেষ প্রান্তে রোগগ্রস্ত ও কদাকার অবস্থায় বাসবদত্তাকে দেখতে পান। মথুরা নগরীর অধিবাসীরা বাসবদত্তাকে শহর থেকে তাড়িয়ে দিয়েছিলেন। ভিক্ষু উপগুপ্ত তাকে যত্ন করে সুস্থ করেন এবং একসঙ্গে বসবাস শুরু করেন। রবীন্দ্রনাথ ঠাকুর দশম-একাদশ শতাব্দীর কাশ্মীরি কবি ক্ষেমেন্দ্র রচিত বোধিসত্ত্বাবদানকল্পলতা নামক গ্রন্থ থেকে এই কাহিনি গ্রহণ করেছিলেন।
ফ্লাউড কমিশন

ফ্লাউড কমিশন ছিল ব্রিটিশ ভারতের বাংলা প্রদেশের সরকার কর্তৃক ১৯৩৮ খ্রিষ্টাব্দে গঠিত একটি কমিশন। ভূমি রাজস্ব সংক্রান্ত কারণে এই কমিশন গঠিত হয়।
১৯৩৭ সালে অনুষ্ঠিত নির্বাচনে কৃষক প্রজা পার্টির ইশতেহারে প্রজা স্বত্ব আইন, মহাজনী আইন, কৃষি ঋণ বিষয়ে উল্লেখ ছিল । নির্বাচনের পর এ কে ফজলুল হকের নেতৃত্বে সরকার গঠিত হয়। এই সরকারের আমলে ফ্লাউড কমিশন গঠিত হয়। স্যার ফ্রান্সিস ফ্লাউড ছিলেন এর প্রধান। জমিদারি প্রথা বাতিলসহ ভূমি রাজস্ব সংক্রান্ত বিষয়গুলো এই কমিশনের আওতাধীন ছিল।
১৯৪০ সালের ২ মার্চ কমিশন তার নিজস্ব সুপারিশ পেশ করে। সুপারিশে চিরস্থায়ী বন্দোবস্ত বাতিলের কথা অন্তর্ভুক্ত ছিল। তবে কমিশনের সুপারিশ দ্রুত বাস্তবায়ন করা যায়নি। ব্রিটিশদের ভারত ত্যাগের পর ১৯৫০ সালে পূর্ববঙ্গ জমিদারি অধিগ্রহণ ও প্রজাস্বত্ব আইন, ১৯৫০ মোতাবেক চিরস্থায়ী বন্দোবস্ত বিলুপ্ত করা হয় এবং ১৯৫১ সালে তা আনুষ্ঠানিকভাবে কার্যকর হয়।
অসন্ধিমিত্রা

অসন্ধিমিত্রা (,পালি :অসন্ধিমিত্তা) মৌর্য সম্রাট অশোকের প্রধান মহিষী ছিলেন। মহাবংশ(পালি:মহাবংস) নামক সিংহলী বৌদ্ধ গ্রন্থে তাঁকে প্রশংসা করা হয়েছে।
অসন্ধিমিত্রা অসন্ধিবৎ নামক উত্তরাপথের এক ক্ষুদ্র রাজ্যের রাজকন্যা ছিলেন।এটি উত্তর ভারতে হরিয়ানায় অবস্থিত ছিল বলে ধারণা করা হয়। পরবর্তীকালে তাঁর সঙ্গে মৌর্য রাজকুমার অশোকের বিবাহ সম্পন্ন হয়। অসন্ধিমিত্রার পূর্বপরিচয় বিস্তারিত জানা যায়নি। তবে সমসাময়িক কিছু রাজ্যাঙ্ক ও পরবর্তীকালের কিছু গ্রন্থ থেকে তাঁর বিবাহোত্তর জীবন নিয়ে কিছুটা জানা যায়।
অশোক সিংহাসনলাভ করার পর অসন্ধিমিত্রা তাঁর প্রধান মহিষীর মর্যাদা লাভ করেন এবং ২৪০ খ্রিস্টপূর্বাব্দে তাঁর মৃত্যু পর্যন্ত অশোকের প্রধান পত্নী রূপে মর্যাদা পান।তিনি তাঁর জীবদ্দশায় পাটলীপুত্রের প্রাসাদে গুরুত্বপূর্ণ ব্যক্তি ছিলেন। তিনি অন্য সম্রাজ্ঞী ও উপপত্নীদের তুলনায় প্রভাবশালী ছিলেন।
মহাবংশ নামক সিংহলীগ্রন্থে রয়েছে তিনি সম্রাট অশোকের মৃত্যুর চার বছর পূর্বে মৃত্যুবরণ করেন। এই সম্রাজ্ঞী সন্তানহীনা অবস্থায় মৃত্যুবরণ করেন। ত্রৈভূমিকথা নামক গ্রন্থে বর্ণিত হয়েছে যে অসন্ধিমিত্রা সম্রাট অশোককে বৌদ্ধধর্ম গ্রহণে উৎসাহিত করেছিলেন এবং ৮৪০০০ স্তূপ ও ৮৪০০০ বৌদ্ধবিহার নির্মাণেও অনুপ্রেরণা দিয়েছিলেন।
সিংহলীগ্রন্থ মহাবংশে রয়েছে যে তাঁর অস্থিসন্ধিগুলো শুধু ভাঁজ করলে দৃশ্যমান হতো। তাই তাঁর নাম অসন্ধিমিত্রা। সম্ভবত এখানে তাঁর দৈহিক গঠনকে "অদৃশ্য" উপমা দিয়ে বোঝানোর চেষ্টা করা হয়েছে। আক্ষরিকভাবে "অসন্ধিমিত্রা" শব্দের অর্থ হতে পারে বিচ্ছিন্নের (অসন্ধি) বন্ধু (মিত্রা)।
অসন্ধিমিত্রা সম্পর্কে পালিগ্রন্থ দসবত্থুপ্পকরণ ও ত্রৈভূমিকথায় পৌরাণিক ভঙ্গির কাহিনী বর্ণিত হয়েছে।পূর্বজন্মে অসন্ধিমিত্রা একজন প্রত্যেকবুদ্ধকে (যে বুদ্ধ নিজেই নিজের শিক্ষক) একখণ্ড বস্ত্র দান করেছিলেন। এরপর পরজন্মে একদিন তিনি ইক্ষু ভক্ষণ করছিলেন। তখন সম্রাট অশোক তাঁর সঙ্গে এ নিয়ে কৌতুক করলেন এবং বললেন তুমি নিজের কর্মের দ্বারা লব্ধ বস্তু না ভক্ষণ করে অন্যের পরিশ্রমের ইক্ষু ভক্ষণ করছ। অসন্ধিমিত্রা বললেন, এটা আমার নিজেরই কর্মফল। অশোক বললেন, প্রমাণ দিতে হবে। তুমি যদি ৬০,০০০ বস্ত্র দান করতে পার তবেই বিশ্বাস করব। রাতে দেবদূত এসে তাঁকে জানিয়ে দিল যে পূর্বজন্মে তিনি একখণ্ড বস্ত্র দান করেছিলেন। এই ভালো কাজের বিনিময়ে ৬০,০০০ বস্ত্র অলৌকিকভাবে উৎপন্ন হয়ে যাবে।
রবীন্দ্র রূপসেনা

রবীন্দ্র রূপসেনা (Sinhala:රවීන්ද්‍ර රූපසේන) ছিলেন ১৯৫০ সালের সময়কার জনপ্রিয় শ্রীলঙ্কান চলচ্চিত্র অভিনেতা।
রূপসেনা নালান্দা কলেজ কলোম্বোতে পড়ালেখা করেন।
রূপসেনা লীনা দে সিলভা কে বিয়ে করেন, যিনি ছিলেন সিংহলি চিত্র নায়িকা।
জনসংখ্যার বৃদ্ধি হার অনুযায়ী রাষ্ট্রের তালিকা

এই নিবন্ধনটি জনসংখ্যার বৃদ্ধি হার অনুযায়ী রাষ্ট্রসমূহ এবং স্বশাসিত পরাধীন অঞ্চলসমূহের তিনটি তালিকাকে অন্তর্ভুক্ত করছে।
প্রথম তালিকাটি জাতিসংঘ পৃথিবী জনসংখ্যা সম্ভাবনা রিপোর্ট এর ২০০৬ সালের সংস্করণের ফলাফলের উপর ভিত্তি করে তৈরি করা। মাঝারি বৈকল্পিক ব্যবহার করে ২০০৫–২০১০ সময় পরিধির জন্য জনসংখ্যার বৃদ্ধি হারের পরিসংখ্যানগুলি পাওয়া।
দ্বিতীয় তালিকাটি "সিআইএ ওয়ার্ল্ড ফ্যাক্টবুক"-এর ২০১৩ সালের ফলাফলের উপর ভিত্তি করে তৈরি। পরাধীন অঞ্চলসমূহ এবং সম্পূর্ণভাবে স্বীকৃত নয় এমন অঞ্চলগুলোকে অন্তর্ভুক্ত করা হয়নি।
তৃতীয় তালিকাটি বিশ্ব ব্যাংক-এর ২০০৯ সালের ফলাফলের উপর ভিত্তি করে তৈরি। "ডি ফ্যাক্টো" জনসংখ্যার সংজ্ঞার উপর ভিত্তি করে জনসংখ্যাকে সংজ্ঞায়িত করা হয়েছে, যেখানে আইনসম্মত অধিবাসী বা নাগরিকত্বকে গুরুত্ব না দিয়ে সমগ্র অধিবাসীদেরকে ধর্তব্যের মধ্যে রাখা হয়েছে- শুধুমাত্র যাযাবর যাদের ঐ রাষ্ট্রে স্থায়ী কোনো আবাসস্থান নেই, তাদেরকে ধরা হয়নি, এরা জন্মসূত্রে যে রাষ্ট্রের, সেই রাষ্ট্রের জনগণ হিসাবে ধরা হয়।
দেবী (অশোকের পত্নী)

দেবী () মৌর্য্য সম্রাট অশোকের প্রথম পত্নী ছিলেন।
সিংহলী বৌদ্ধ গ্রন্থ মহাবংশ অনুসারে, দেবী বিদিশার একজন ব্যবসায়ীর কন্যা ছিলেন এবং উজ্জয়িনী নগরীতে শাসক থাকার সময় মৌর্য্য রাজকুমার অশোকের সঙ্গে তার বিবাহ সম্পন্ন হয়। ২৮৫ খ্রিস্টপূর্বাব্দে তাদের মহিন্দ নামক এক পুত্র ও ২৮২ খ্রিস্টপূর্বাব্দে সংঘমিত্রা নামক এক কন্যা সন্তানের জন্ম হয়। দেবী অশোককে বৌদ্ধ ধর্ম গ্রহণে ব্যর্থ হয়ে তার দুই সন্তানকে নিয়ে পাটলিপুত্র থেকে বিদিশা চলে যান। মহাবংশ গ্রন্থানুসারে, দেবী শাক্য গোষ্ঠীর অন্তর্ভুক্ত ছিলেন এবং তার পরিবার বিদিশায় চলে আসেন, কিন্তু এই ঘটনার সত্যতা সম্বন্ধে ঐতিহাসিকেরা সন্দিহান। শাক্য সম্প্রদায়ভুক্ত গৌতম বুদ্ধের সঙ্গে সিংহলে প্রথম বৌদ্ধ ধর্ম প্রচারক হিসেবে পরিচিত মহিন্দ ও সংঘমিত্রার যোগসূত্র দেখানোর জন্যই সিংহলী বৌদ্ধরা এই কাহিণীর জন্ম দিয়েছেন বলে ঐতিহাসিকদের মত।
অশোকের সিংহচতুর্মুখ স্তম্ভশীর্ষ

অশোকের সিংহচতুর্মুখ স্তম্ভশীর্ষ একটি ভাস্কর্য্য যেখানে চারটি এশীয় সিংহ পরস্পরের দিকে পিঠ করে চারদিকে মুখ করে বসে রয়েছে। ১৯৫০ খ্রিস্টাব্দ থেকে এই ভাস্কর্য্যের রৈখিক প্রতিরূপ ভারতের জাতীয় প্রতীক হিসেবে ব্যবহৃত হয়ে থাকে। আনুমানিক ২৫০ খ্রিস্টপূর্বাব্দে মৌর্য্য সম্রাট অশোকের শাসনকালে সারনাথ নামক স্থানে একটি অশোক স্তম্ভের শীর্ষে এই ভাস্কর্য্যটি স্থাপন করা হয়। অশোক স্তম্ভটি স্বস্থানে রাখা হলেও স্তম্ভশীর্ষটিকে বর্তমানে সারনাথ সংগ্রহালয়ে স্থানান্তরিত করা হয়েছে। ২.১৫ উচ্চ এই স্তম্ভশীর্ষটি অন্যান্য স্থানে প্রাপ্ত অশোক স্তম্ভগুলির স্তম্ভশীর্ষ থেকে সম্পূর্ণ ভিন্ন, যার অধিকাংশে চারটির বদলে একটি সিংহের মূর্তি রয়েছে।
এই স্তম্ভশীর্ষ পালিশকরা একটি একক বেলেপাথর খোদাই করে নির্মাণ করা হয়েছে। অশোক স্তম্ভটি ও স্তম্ভশীর্ষটি দুইটি ভিন্ন পাথরের টুকরো দ্বারা নির্মিত। এই স্তম্ভশীর্ষে চারটি এশীয় সিংহ পরস্পরের দিকে পিঠ করে চারদিকে মুখ করে বসে রয়েছে। এই চারটি সিংহ যে ভিত্তিভূমির ওপর দণ্ডায়মান সেখানে একটি হাতি, একটি ঘোড়া, একটি ষাঁড় ও একটি সিংহের মূর্তি খোদিত রয়েছে, যাদের মধ্যে একটি করে ধর্মচক্র খোদিত রয়েছে। এই সম্পূর্ণ ব্যবস্থাটি একটি ঘণ্টাকৃতি পদ্মের ওপর স্থাপিত। সম্ভবত এই স্তম্ভশীর্ষের ওপর একটি ধর্মচক্র ছিল, যার কিছু টুকরো ঐ স্থানে পাওয়া গেছে। সারনাথের অশোক স্তম্ভ ও এই স্তম্ভশীর্ষের একটি ত্রয়োদশ শতাব্দীতে নির্মিত প্রতিরূপ থাইল্যান্ডের ওয়াট উমোং মন্দিরে রাখা আছে, যেখানে ধর্মচক্র বা অশোক চক্র স্তম্ভশীর্ষের ওপর রয়েছে।
১৯০৪ খ্রিস্টাব্দের শীতকালে ইংরেজ প্রকৌশলী ফ্রেডরিখ অস্কার ইমানুয়েল ওয়ের্টেল সারনাথ অঞ্চল খননের দায়িত্ব পান। তিনি প্রথমে মূল স্তূপের পশ্চিমে অশোকের আমলের এক স্থাপত্যের ওপর নির্মিত একটি গুপ্ত যুগের মন্দিরের অবশেষ খুঁজে পান। এর পশ্চিম দিকে তিনি অশোক স্তম্ভের নিচের ভাঙ্গা অংশটি আবিষ্কার করেন। অশোক স্তম্ভটির বাকি অংশ তিনটি ভাগে পড়ে থাকতে দেখা যায়। এরপর অশোক স্তম্ভটির শীর্ষ ভাস্কর্য্য খোঁজার চেষ্টা করা হয় এবং অদূরেই সেটিকে পাওয়া যায়। সাঁচী থেকে প্রাপ্ত অনুরূপ সিংহচতুর্মুখ স্তম্ভশীর্ষের চেয়ে সারনাথে আবিষ্কৃত ভাস্কর্য্যটি তুলনামূলক ভাবে যথেষ্ট ভালো অবস্থায় ছিল। শীঘ্রই উৎখননের স্থানে সারনাথ সংগ্রহালয় স্থাপন করে আবিষ্কৃত প্রত্নসামগ্রীর সংরক্ষণের ব্যবস্থা করা হয়।
১৯৫০ সালের ২৬ জানুয়ারি ভারতের জাতীয় প্রতীক হিসেবে অশোকের সিংহচতুর্মুখ স্তম্ভশীর্ষের মুদ্রণরূপ গৃহীত হয়। জাতীয় প্রতীকে গৃহীত রূপটিতে চতুর্থ সিংহটি দেখা যায় না, কারণ স্তম্বশীর্ষে এটি পিছনে অবস্থিত ও সামনে থেকে দৃষ্টিগোচরে আসে না। সিংহের পায়ের তলায় যে ভিত্তিভূমির কেন্দ্রে ধর্মচক্র, ডানদিকে ষাঁড় ও বাঁদিকে লম্ফমান ঘোড়া দেখা যায়। বাঁয়ে ও ডানে একদম ধারে ধর্মচক্রের দুটি ধার দেখা যায়। জাতীয় প্রতীকের একটি অবিচ্ছেদ্য অঙ্গ হল দেবনাগরী হরফে খোদিত "সত্যমেব জয়তে" () নীতিবাক্যটি, যা মূল স্তম্ভশীর্ষে দেখা যায় না।
সিংহলীজ স্পোর্টস ক্লাব

সিংহলীজ স্পোর্টস ক্লাব শ্রীলঙ্কার ঘরোয়া প্রথম-শ্রেণীর ক্রিকেটে অংশগ্রহণকারী ক্লাব। শ্রীলঙ্কার ঘরোয়া ক্রিকেটে সর্বাধিক সফলতম ক্লাব হিসেবে এ ক্লাবের ব্যাপক পরিচিতি রয়েছে। ২৭ মার্চ, ১৮৯৯ তারিখে এ ক্লাবটি প্রতিষ্ঠিত হয়। ২০১৩ সাল পর্যন্ত রেকর্ডসংখ্যক ৩১বার প্রিমিয়ার ট্রফির শিরোপা লাভ করেছে এ ক্লাবটি।
("যৌথভাবে শিরোপার ক্ষেত্রে * চিহ্ন দেখানো হয়েছে" )
টেস্ট ক্রিকেটে নিম্নবর্ণিত খেলোয়াড়গণ অংশগ্রহণ করেছেন:
রাঘবেন্দ্র শেখর

রাঘবেন্দ্র শেখর পঞ্চকোট রাজ্য শাসনকারী শেখর রাজবংশের ত্রয়োদশ রাজা ছিলেন।
রাঘবেন্দ্র শেখর পঞ্চকোট রাজ্য শাসনকারী শেখর রাজবংশের দ্বাদশ রাজা চতুর্ভুজ শেখরের পুত্র ছিলেন। তিনি ৪৯০ খ্রিস্টাব্দ হতে ৫০৩ খ্রিস্টাব্দ পর্য্যন্ত রাজ্য শাসন করেন। হরবৈদ্যনাথ শেখর ও অর্জুন শেখর নামক তাঁর দুই পুত্র ছিল।
হরবৈদ্যনাথ শেখর

হরবৈদ্যনাথ শেখর পঞ্চকোট রাজ্য শাসনকারী শেখর রাজবংশের চতুর্দশ রাজা ছিলেন।
হরবৈদ্যনাথ শেখর পঞ্চকোট রাজ্য শাসনকারী শেখর রাজবংশের ত্রয়োদশ রাজা রাঘবেন্দ্র শেখরের পুত্র ছিলেন। তিনি ৫০৩ খ্রিস্টাব্দ হতে ৫২৪ খ্রিস্টাব্দ পর্য্যন্ত রাজ্য শাসন করেন। জয়ন্ত শেখর নামক তাঁর এক পুত্র ছিল।
নিম্ন অস্ট্রিয়া

নিম্ন অস্ট্রিয়া (, , , ) অস্ট্রিয়ার নয়টি রাজ্যের অন্যতম। এটি অস্ট্রিয়ার উত্তর-পূর্বে অবস্থিত। ১৯৮৬ সাল থেকে রাজ্যটির রাজধানী সাঙ্কট পোল্টন। এর আগে রাজ্যটির রাজধানী ছিল ভিয়েনা, যদিও ভিয়েনা ভৌগলিকভাবে নিম্ন অস্ট্রিয়ার ভৌগোলিক সীমানার অভ্যন্তরে অবস্থিত নয়। নিম্ন অস্ট্রিয়ার ভৌগোলিক আয়তন ১৯,১৮৬ বর্গ কিলোমিটার এবং জনসংখ্যা ১.৬১২ মিলিয়ন। আয়তনের দিক থেকে এটি অস্ট্রিয়ার সবচেয়ে বড় রাজ্য এবং জনসংখ্যার দিক থেকে ভিয়েনার পরেই এর অবস্থান।
ঊর্ধ্ব অস্ট্রিয়ার পূর্বে, দানিউব নদীর তীরে নিম্ন অস্ট্রিয়া অবস্থিত। নদীটি পশ্চিম থেকে পূর্বে প্রবাহিত হয়েছে। নিম্ন অস্ট্রিয়ায় ৪১৪ কিলোমিটারব্যাপী চেক প্রজাতন্ত্র এবং স্লোভাকিয়ার সাথে আন্তর্জাতিক সীমানা রয়েছে। এছাড়া অস্ট্রিয়ার অভ্যন্তরে ঊর্ধ্ব অস্ট্রিয়া, স্টিরিয়া এবং বুর্গেনল্যান্ড রাজ্যগুলির সাথে নিম্ন অস্ট্রিয়ার সীমানা রয়েছে। ভৌগোলিকভাবে নিম অস্ট্রিয়া চারটি অঞ্চলে বিভক্ত, এগুলোকে বলে "ফিরটেল":
এই অঞ্চলগুলির নিজস্ব ধরনের ভূতাত্ত্বিক গঠন রয়েছে। মোস্টফিরটেল প্রধাণত লাইমস্টোন আল্পস পর্বতের পাদদেশে অবস্থিত, এখানে সমুদ্রপৃষ্ঠ থেকে ২০০০ মিটার উচ্চতাবিশিষ্ট পর্বত রয়েছে। ভাল্ডফিরটেলের অধিকাংশ স্থান গ্রানাইট ভূস্তর দ্বারা গঠিত। দক্ষিণে ভিয়েনা অববাহিকা থেকে ভাল্ডফিরটেলকে পৃথক করেছে দানিয়ুব নদী।
নিম্ন অস্ট্রিয়ার ইতিহাস অস্ট্রিয়ার ইতিহাসের অনুরূপ। নিম্ন অস্ট্রিয়াতে অনেক প্রাসাদ ও রাজবাড়ি রয়েছে। এখানে অবস্থিত ক্লসটারনয়বুর্গ আবে অস্ট্রিয়ার অন্যতম প্রাচীন মঠ। দ্বিতীয় বিশ্বযুদ্ধের আগে নিম্ন অস্ট্রিয়াতে অস্ট্রিয়ার সর্বোচ্চ সংখ্যক ইহুদী বসবাস করতো।
তিবল

তিবল () মৌর্য্য সম্রাট অশোকের পুত্র ছিলেন।
একটি অশোক স্তম্ভে খোদিত শিলালিপিতে অশোকের পত্নী কারুবকীকে রাজকুমার তিবলের মাতা হিসেবে উল্লেখ করা হয়েছে। অশোকের কোন শিলালিপিতে অন্য সন্তানদের নাম উল্লেখ না থাকায় মনে করা হয় যে, তিবল সম্রাটের প্রিয় ছিলেন, কিন্তু সম্ভবতঃ অশোকের পূর্বে মৃত্যু হওয়ায় তিনি তার উত্তরাধিকারী হতে পারেননি। পিতার শাসনকালে তিনি তক্ষশিলার শাসনকর্তা হিসেবে দায়িত্ব পালন করেন।
ওখলঢুঙ্গা জেলা

ওখালডুঙ্গা জেলা(), দক্ষিণ এশিয়ার একটি স্থলবেষ্টিত দেশ, নেপালের পঁচাত্তরটি জেলার একটি। ওখালডুঙ্গা জেলা সাগরমাতা অঞ্চলের একটি অংশ। ১,০৭৪.৫ বর্গকিমি এলাকা জুড়ে বিস্তৃত, ওখালডুঙ্গা এটির জেলা সদর। এই জেলার আদমশুমারী অনুসারে ২০০১ ও ২০১১ সালে জনসংখ্যা ছিল যথাক্রমে ১,৫৬,৭০২ এবং ১,৪৭,৯৮৪ ওখাল্ডুঙ্গা কিরাটের নিকট ঐতিহ্যগতভাবে/প্রথাগতভাবে পরিচিত ওয়ালো কিরাট এলাকার অংশ ।এটি আদিবাসী জাতিগোষ্ঠী রাই এবং সুনুয়ারের জায়গা। এছাড়া অন্য আদিবাসী এবং পাহাড় জাতিও এই জেলায় বাস করে। ওখালডুঙ্গা নামটি এই জেলার অতি প্রাচীন একটি বিশাল 'হামান দিস্তার' 'হামান' অর্থাৎ নেপালীতে যাকে 'ওখাল' বলা হয় তার থেকে এসেছে।
নেপাল # ভূগোল |
ওখালডুঙ্গা জেলায় নিম্নলিখিত গ্রাম উন্নয়ন কমিটিগুলি/ভিডিসি রয়েছে:
ওয়াকসা, বালাখু, বরনেশ্বর, বেতিনি, ভাদাউরে, ভুসিংগ, বিগুটার, বিলান্দু, চিয়ানাম, দিয়ালে, ফেদিগুঠ, ফুলবাড়ি, গামনাংটার, হরকপুর, জনতরখানি, কালিকাদেবী, কাতুঞ্জে, কেতুকে, খিজি চন্ডেশ্বরী, খিজিফালাটে, কুইভির, কুন্তাদেবী, মাধবপুর, মামখা, মানেভাঞ্জাং, মৈলি, মূলখারা, নরমেদেশ্বর, পালাপু, পাটলে, পোখারে, পোকলি, প্রাপচা, রাগানি, রাজাদীপ, রানীবন, রাতমাত, রায়াডলু, সেরনা, শ্রীচৌর, সিংদেবী, সিসনেরি, তালুউয়া, তারকেরাবারি, থাকলে, থোক্সেলা, ঠুলাছাপ, উবু, ভাদাউরে, ইয়াসাম
সিদ্ধিচরণ পৌরসভা,